title: Komisijos įgyvendinimo reglamentas (ES) 2021/1267 2021 m. liepos 29 d. kuriuo, pagal Europos Parlamento ir Tarybos reglamento (ES) 2016/1037 18 straipsnį atlikus priemonių galiojimo termino peržiūrą, importuojamam Jungtinių Amerikos Valstijų kilmės biodyzelinui nustatomi galutiniai kompensaciniai muitai

text:
2021 8 2

                  LT

                  Europos Sąjungos oficialusis leidinys

                  L 277/62

         KOMISIJOS ĮGYVENDINIMO REGLAMENTAS (ES) 2021/1267
         2021 m. liepos 29 d.
         kuriuo, pagal Europos Parlamento ir Tarybos reglamento (ES) 2016/1037 18 straipsnį atlikus priemonių galiojimo termino peržiūrą, importuojamam Jungtinių Amerikos Valstijų kilmės biodyzelinui nustatomi galutiniai kompensaciniai muitai
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1037 dėl apsaugos nuo subsidijuoto importo iš Europos Sąjungos narėmis nesančių valstybių (1), ypač į jo 18 straipsnio 1 dalį,
         kadangi:
         1.   PROCEDŪRA

         1.1.   Ankstesni tyrimai ir galiojančios priemonės

                     (1)

                     Taryba Reglamentu (EB) Nr. 598/2009 (2)
                        , importuojamiems Jungtinių Amerikos Valstijų (toliau – JAV arba nagrinėjamoji šalis) kilmės riebalų rūgščių monoalkilesteriams ir (arba) parafininiams gazoliams, gaunamiems sintetinant ir (arba) apdorojant vandeniu, neiškastinės kilmės (dažniausiai vadinamiems biodyzelinu), tiek gryniems, tiek mišiniams, kurių sudėtyje yra daugiau nei 20 % masės riebalų rūgščių monoalkilesterių ir (arba) parafininių gazolių, gaunamų sintetinant ir (arba) apdorojant vandeniu, neiškastinės kilmės, kurių KN kodai tuo metu buvo ex 1516 20 98 (TARIC kodas 1516209820), ex 1518 00 91 (TARIC kodas 1518009120), ex 1518 00 99 (TARIC kodas 1518009920), ex 2710 19 41 (TARIC kodas 2710194120), 3824 90 91, ex 3824 90 97 (TARIC kodas 3824 90 97 87), nustatė 211,2–237 EUR už neto toną dydžio galutinį kompensacinį muitą. Tuo reglamentu nustatytas kompensacinis muitas toliau vadinamas pradinėmis priemonėmis. Tyrimas, po kurio buvo nustatytos pradinės priemonės, toliau vadinamas pradiniu tyrimu.

                     (2)

                     Atlikus priemonių vengimo tyrimą, Taryba Įgyvendinimo reglamentu (ES) Nr. 443/2011 (3) išplėtė galutinio kompensacinio muito, nustatyto Tarybos reglamentu (EB) Nr. 598/2009, taikymą iš Kanados siunčiamam importuojamam biodyzelinui, deklaruojamam arba nedeklaruojamam kaip Kanados kilmės, išskyrus pagamintą bendrovių „BIOX Corporation“, Oukvilis, ir „Rothsay Biodiesel“, Gvelfas, Ontarijo provincija, Kanada. Taryba tuo pačiu reglamentu galutinio kompensacinio muito, nustatyto Tarybos reglamentu (EB) Nr. 598/2009, taikymą išplėtė ir importuojamiems JAV kilmės biodyzelino mišiniams, kurių sudėtyje yra ne daugiau kaip 20 % masės riebalų rūgščių monoalkilesterių ir (arba) parafininių gazolių, gaunamų sintetinant ir (arba) apdorojant vandeniu, neiškastinės kilmės.

                     (3)

                     Atlikus priemonių galiojimo termino peržiūrą (toliau – ankstesnė priemonių galiojimo termino peržiūra), Europos Komisija Įgyvendinimo reglamentu (ES) 2015/1519 (4) importuojamam JAV kilmės biodyzelinui vėl nustatė galutines kompensacines priemones.

                     (4)

                     Be to, Reglamentu (ES) 2015/1519 su pakeitimais, padarytais Reglamentu (ES) 2016/675 (5), galutinio kompensacinio muito taikymas taip pat išplėstas iš Kanados siunčiamam importuojamam biodyzelinui, deklaruojamam arba nedeklaruojamam kaip Kanados kilmės, išskyrus pagamintą bendrovių „BIOX Corporation“, Oukvilis, ir „Rothsay Biodiesel“, Gvelfas, Ontarijo provincija, Kanada, taip pat bendrovės „DSM Nutritional Products Canada Inc.“, Dartmutas, Naujosios Škotijos provincija, Kanada. Europos Komisija tuo pačiu reglamentu galutinio kompensacinio muito taikymą išplėtė ir importuojamiems JAV kilmės biodyzelino mišiniams, kurių sudėtyje yra ne daugiau kaip 20 % masės riebalų rūgščių monoalkilesterių ir (arba) parafininių gazolių, gaunamų sintetinant ir (arba) apdorojant vandeniu, neiškastinės kilmės.

                     (5)

                     Šiuo metu galiojantys kompensaciniai muitai – 211,2–237 EUR už neto toną nustatyto dydžio sumos, taikomos eksportuojančių gamintojų importuojamam produktui.

               1.2.   Prašymas atlikti priemonių galiojimo termino peržiūrą

                     (6)

                     Paskelbus pranešimą apie artėjančią priemonių galiojimo pabaigą (6), Europos Komisija (toliau – Komisija) gavo prašymą atlikti peržiūrą pagal 2016 m. birželio 8 d. Europos Parlamento ir Tarybos reglamento (ES) 2016/1037 dėl apsaugos nuo subsidijuoto importo iš Europos Sąjungos narėmis nesančių valstybių (toliau – pagrindinis reglamentas) 18 straipsnį.

                     (7)

                     Prašymą atlikti peržiūrą Sąjungos gamintojų, kurie pagamina daugiau nei 25 % viso biodyzelino Sąjungoje, vardu 2020 m. birželio 11 d. pateikė Europos biodyzelino taryba (toliau – EBB arba pareiškėjas). Prašymas atlikti peržiūrą buvo grindžiamas tuo, kad pasibaigus priemonių galiojimui į Sąjungą įvežamo biodyzelino subsidijavimas veikiausiai tęstųsi arba pasikartotų ir Sąjungos pramonei daroma žala pasikartotų.

               2.   PRIEMONIŲ GALIOJIMO TERMINO PERŽIŪROS INICIJAVIMAS

                     (8)

                     Pasikonsultavusi su komitetu, įsteigtu pagal Europos Parlamento ir Tarybos reglamento (ES) 2016/1036 (7) 15 straipsnio 1 dalį, ir nustačiusi, kad yra pakankamai įrodymų, pagrindžiančių priemonių galiojimo termino peržiūros inicijavimą, Komisija, remdamasi pagrindinio reglamento 18 straipsniu, 2020 m. rugsėjo 14 d. inicijavo peržiūrą dėl importuojamo JAV kilmės biodyzelino. Komisija Europos Sąjungos oficialiajame leidinyje paskelbė pranešimą apie inicijavimą (8) (toliau – pranešimas apie inicijavimą).

                     (9)

                     Tą pačią dieną, t. y. 2020 m. rugsėjo 14 d., Komisija lygiagrečiai inicijavo antidempingo priemonių, taikomų importuojamam JAV kilmės biodyzelinui, galiojimo termino peržiūrą.

                     (10)

                     Kanados Vyriausybė dėl šio inicijavimo pateikė pastabų ir pažymėjo, kad, jei priemonės būtų toliau taikomos, trims Kanados biodyzelino gamintojams taikoma išimtis turėtų būti palikta galioti. Komisija šio reglamento 2 straipsnyje išimtį paliko galioti.

               2.1.   Peržiūros tiriamasis laikotarpis ir nagrinėjamasis laikotarpis

                     (11)

                     Atliekant subsidijavimo tęsimosi ar pasikartojimo tyrimą nagrinėtas 2019 m. liepos 1 d. – 2020 m. birželio 30 d. laikotarpis (toliau – peržiūros tiriamasis laikotarpis arba PTL). Tiriant žalos tęsimosi arba pasikartojimo tikimybei įvertinti svarbias tendencijas nagrinėtas laikotarpis nuo 2017 m. sausio 1 d. iki peržiūros tiriamojo laikotarpio pabaigos (toliau – nagrinėjamasis laikotarpis).

               2.2.   Jungtinės Karalystės išstojimas iš ES

                     (12)

                     Šis tyrimas inicijuotas 2020 m. rugsėjo 14 d., t. y. pereinamuoju laikotarpiu, dėl kurio susitarė Jungtinė Karalystė ir ES ir kuriuo Jungtinei Karalystei ir toliau buvo taikoma Sąjungos teisė. Šis laikotarpis baigėsi 2020 m. gruodžio 31 d. Todėl nuo 2021 m. sausio 1 d. Jungtinės Karalystės bendrovės ir asociacijos nebelaikomos šio tyrimo suinteresuotosiomis šalimis.

                     (13)

                     2021 m. sausio 15 d. Komisija prie tyrimo bylos pridėtu pranešimu (9) paragino Jungtinės Karalystės veiklos vykdytojus, manančius, kad jie vis dar gali būti laikomi suinteresuotosiomis šalimis, su ja susisiekti. „BP OIL International Limited“ ir „Argent Energy“ paprašė jas toliau laikyti suinteresuotosiomis šalimis ir, remiantis pateiktais įrodymais, joms ši teisė buvo suteikta. Kalbant tiksliau, abi bendrovės pateikė įrodymų atitinkamoje grupėje turinčios susijusių subjektų, veikiančių Sąjungos rinkoje. Kita vertus, Jungtinės Karalystės patronuojančioji bendrovė „Valero Energy Limited“ buvo pakeista jos Airijos patronuojamąja bendrove „Valero Energy Limited Ireland“, nes pastaroji veikia Sąjungos rinkoje.

               2.3.   Suinteresuotosios šalys

                     (14)

                     Pranešime apie inicijavimą suinteresuotosios šalys paragintos susisiekti su Komisija, kad galėtų dalyvauti tyrime. Be to, Komisija apie priemonių galiojimo termino peržiūros tyrimo inicijavimą konkrečiai pranešė pareiškėjui, kitiems žinomiems Sąjungos gamintojams, žinomiems JAV gamintojams ir JAV valdžios institucijoms, žinomiems importuotojams, naudotojams, prekiautojams ir žinomoms susijusioms asociacijoms ir paragino juos dalyvauti tyrime.

                     (15)

                     Suinteresuotosios šalys turėjo galimybę teikti pastabas dėl priemonių galiojimo termino peržiūros inicijavimo ir pateikti prašymą išklausyti dalyvaujant Komisijai ir (arba) prekybos bylas nagrinėjančiam pareigūnui.

               2.4.   Atranka

                     (16)

                     Pranešime apie inicijavimą Komisija nurodė, kad pagal pagrindinio reglamento 27 straipsnį gali vykdyti atranką.

            Sąjungos gamintojų atranka

                     (17)

                     2020 m. rugsėjo 14 d. Komisija pagal pranešimo apie inicijavimą 5.3 skirsnį pranešė suinteresuotosioms šalims apie preliminariai atrinktus Sąjungos gamintojus. Ji gamintojus atrinko remdamasi panašaus produkto gamybos ir pardavimo apimtimi 2019 m., taip pat panašaus produkto gamintojų geografine vietove. Atrinkti trys Sąjungos gamintojai. Atrinkti Sąjungos gamintojai pagamino 17,5 % visos apskaičiuotosios panašaus produkto produkcijos Sąjungoje, be to, užtikrina gerą geografinį pasiskirstymą. Komisija paragino suinteresuotąsias šalis teikti pastabas dėl preliminariai atrinktų bendrovių. Per 7 dienų nuo pranešimo apie preliminariai atrinktus Sąjungos gamintojus terminą jokių pastabų negauta.

            Importuotojų atranka

                     (18)

                     Kad galėtų nuspręsti, ar atranka yra būtina, ir, jei būtina, kad galėtų atrinkti bendroves, Komisija paprašė nesusijusių importuotojų pateikti pranešime apie inicijavimą nurodytą informaciją.

                     (19)

                     Prašomą informaciją pateikė tik vienas nesusijęs importuotojas – „Shell Trading Rotterdam BV“, todėl Komisija nusprendė, kad atranka nebūtina.

            Eksportuojančių gamintojų atranka

                     (20)

                     Kad galėtų nuspręsti, ar atranka yra būtina, ir, jei būtina, kad galėtų atrinkti bendroves, Komisija paprašė visų JAV eksportuojančių gamintojų pateikti pranešime apie inicijavimą nurodytą informaciją. Be to, ji paprašė eksportuojančios šalies valdžios institucijų nurodyti kitus eksportuojančius gamintojus, jei tokių yra, kurie galbūt norėtų dalyvauti tyrime, ir (arba) su jais susisiekti.

                     (21)

                     Apie save pranešė trys JAV eksportuojantys gamintojai ir pareiškė pageidaujantys bendradarbiauti Komisijai atliekant tyrimus. Atsižvelgdama į nedidelį skaičių, ji nusprendė, kad atranka nebūtina, ir visos trys bendrovės buvo paragintos pateikti klausimyno atsakymus.

               2.5.   Nagrinėjamosios šalies bendradarbiavimas

                     (22)

                     2020 m. spalio 15 d. viena iš iš pradžių bendradarbiavusių bendrovių atsiuntė Komisijai e. laišką, kuriame pranešė toliau nebendradarbiausianti. Be to, kitos dvi bendrovės taip pat negrąžino užpildyto klausimyno atsakymų, taigi per nustatytą terminą nepateikė prašomos informacijos.

                     (23)

                     2020 m. lapkričio 10 d. Komisija nusiuntė raštą, kuriuo visoms trims bendrovėms pranešė ketinanti taikyti pagrindinio reglamento 28 straipsnį ir tyrimo išvadas daryti remdamasi turimais faktais. Apie šį ketinimą pranešta ir JAV valdžios institucijoms. Terminas pastaboms dėl rašto pateikti buvo 2020 m. lapkričio 17 d. Pastabų negauta.

                     (24)

                     Be to, inicijavus tyrimą, 2020 m. rugsėjo 14 d. verbaline nota Komisija paprašė JAV valdžios institucijų užpildyti ir grąžinti antisubsidijų klausimyną, skirtą JAV Vyriausybei. Per nustatytą terminą ji atsakymo negavo.

                     (25)

                     2020 m. lapkričio 10 d. Komisija išsiuntė verbalinę notą, kuria JAV valdžios institucijoms pranešė ketinanti, atsižvelgdama į jų nebendradarbiavimą, taikyti pagrindinio reglamento 28 straipsnį ir tyrimo išvadas daryti remdamasi turimais faktais.

                     (26)

                     Terminas pastaboms dėl verbalinės notos pateikti buvo 2020 m. lapkričio 17 d. Pastabų negauta.

                     (27)

                     Todėl Komisija padarė išvadą, kad eksportuojantys gamintojai ir JAV valdžios institucijos nebendradarbiavo atliekant priemonių galiojimo termino peržiūros tyrimą. Taigi ji nusprendė taikyti pagrindinio reglamento 28 straipsnį ir išvadas (teigiamas arba neigiamas) daryti remiantis turimais faktais.

               2.6.   Klausimynas

                     (28)

                     Inicijavus tyrimą, klausimynų kopija pateikta suinteresuotosioms šalims susipažinti skirtoje byloje ir Prekybos GD svetainėje.

                     (29)

                     Klausimyno atsakymus pateikė trys atrinkti Sąjungos gamintojai ir vienas nesusijęs Sąjungos importuotojas.

               2.7.   Tikrinimas

                     (30)

                     Atsižvelgdama į COVID-19 protrūkį ir izoliavimo priemones, kurių ėmėsi įvairios valstybės narės ir trečiosios šalys, Komisija negalėjo vykti į tikrinamuosius vizitus pagal pagrindinio reglamento 26 straipsnį. Vietoj to Komisija pagal pranešimą dėl COVID-19 protrūkio poveikio antidempingo ir antisubsidijų tyrimams (10) visą informaciją, kuri, jos nuomone, buvo reikalinga išvadoms, sutikrino nuotoliniu būdu. Komisija nuotoliniu būdu sutikrino šių bendrovių (šalių) duomenis:

                                       Sąjungos gamintojai

                                             —

                                             „SAIPOL Bu Diester“, Prancūzija

                                             —

                                             „CAMPA Iberia S.A.U.“, Ispanija

                                             —

                                             „VERBIO Vereinigte BioEnergie AG“, Vokietija

                                       Importuotojai

                                             —

                                             „Shell Trading Rotterdam BV“, Nyderlandai

               2.8.   Faktų atskleidimas

                     (31)

                     2021 m. gegužės 21 d. Komisija atskleidė esminius faktus ir aplinkybes, kuriais remdamasi ketino toliau taikyti galiojančius kompensacinius muitus. Visoms šalims buvo suteiktas laikotarpis, skirtas pastaboms dėl atskleistų faktų pateikti.

                     (32)

                     Komisija išnagrinėjo suinteresuotųjų šalių pateiktas pastabas ir, kai tinkama, į jas atsižvelgė. Šalys, kurios to prašė, buvo išklausytos.

               3.   NAGRINĖJAMASIS PRODUKTAS IR PANAŠUS PRODUKTAS

         3.1.   Nagrinėjamasis produktas

                     (33)

                     Nagrinėjamasis produktas – tas pats produktas kaip per pradinį tyrimą ir ankstesnę priemonių galiojimo termino peržiūrą, t. y. importuojami JAV kilmės riebalų rūgščių monoalkilesteriai ir (arba) parafininiai gazoliai, gaunami sintetinant ir (arba) apdorojant vandeniu, neiškastinės kilmės (dažniausiai vadinami biodyzelinu), tiek gryni, tiek mišiniai, kurių sudėtyje yra daugiau nei 20 % masės riebalų rūgščių monoalkilesterių ir (arba) parafininių gazolių, gaunamų sintetinant ir (arba) apdorojant vandeniu, neiškastinės kilmės, kurių KN kodai šiuo metu yra ex 1516 20 98 (TARIC kodas 1516209829), ex 1518 00 91 (TARIC kodas 1518009129), ex 1518 00 99 (TARIC kodas 1518009929), ex 2710 19 43 (TARIC kodas 2710194329), ex 2710 19 46 (TARIC kodas 2710194629), ex 2710 19 47 (TARIC kodas 2710194729), ex 2710 20 11 (TARIC kodas 2710201129), ex 2710 20 16 (TARIC kodas 2710201629), ex 3824 99 92 (TARIC kodas 3824999212), ex 3826 00 10 (TARIC kodai 3826001029, 3826001059, 3826001099), ex 3826 00 90 (TARIC kodas 3826009019) (toliau – nagrinėjamasis produktas).

                     (34)

                     Biodyzelinas yra kuras, gaminamas iš atsinaujinančiųjų išteklių, gaunamų iš įvairių žaliavų, kaip antai aliejų (pvz., rapsų aliejaus, sojų aliejaus, alyvpalmių aliejaus), panaudoto kepamojo aliejaus, gyvūninių riebalų arba biomasės.

                     (35)

                     Biodyzelinas naudojamas transporto sektoriuje – daugiausia maišomas su mineraliniu dyzelinu (t. y. nafta ar įprastiniu dyzelinu) ir kartais grynas (B100).

               3.2.   Panašus produktas

                     (36)

                     Kaip nustatyta atlikus pradinį tyrimą ir ankstesnę priemonių galiojimo termino peržiūrą, per šį priemonių galiojimo termino peržiūros tyrimą patvirtinta, kad tokias pačias pagrindines fizines, chemines ir [technines] savybes ir tokią pačią naudojimo paskirtį turi šie produktai:

                                 —

                                 nagrinėjamasis produktas;

                                 —

                                 JAV vidaus rinkoje gaminamas ir parduodamas produktas ir

                                 —

                                 Sąjungoje Sąjungos pramonės gaminamas ir parduodamas produktas.

                     (37)

                     Todėl šie produktai yra laikomi panašiais produktais, kaip apibrėžta pagrindinio reglamento 2 straipsnio c punkte.

               3.3.   Tvirtinimai dėl produkto apibrėžtosios srities

                     (38)

                     Degalų gamintojai, tiekėjai ir, kaip tokie, nagrinėjamojo produkto naudotojai Švedijos bendrovė „Preem AB“ ir „Valero Energy Ltd Ireland“ teigė, kad riebalų rūgščių metilesterių biodyzelinas ir hidrinto aliejaus biodyzelinas yra dviejų skirtingų rūšių biodyzelinas ir kad hidrintas aliejus neturėtų būti įtrauktas į dabartinę produkto apibrėžtąją sritį. 2009 m. reglamente, kuriuo nustatytos laikinosios priemonės (11), visų rūšių biodyzelinas ir biodyzelino mišiniai laikyti biodyzeliniu kuru. Riebalų rūgščių metilesterių biodyzeliną ir hidrinto aliejaus biodyzeliną galima maišyti su dyzelinu ir, nepaisant tam tikrų fizinių savybių skirtumų, galutinė produkto paskirtis yra ta pati ir abu produktus gamina Sąjungos pramonė. Be to, per pradinį tyrimą pateiktame skunde iš hidrinto aliejaus pagamintas dyzelinas aiškiai priskirtas nagrinėjamojo produkto apibrėžtajai sričiai, ir tuo metu nė viena šalis tam neprieštaravo. Todėl tvirtinimas buvo atmestas.

               4.   SUBSIDIJAVIMO TĘSIMOSI ARBA PASIKARTOJIMO TIKIMYBĖ

         4.1.   Pirminės pastabos

                     (39)

                     Pagal pagrindinio reglamento 28 straipsnio 1 dalį Komisija nagrinėjo, ar yra tikimybė, kad pasibaigus taikomų priemonių galiojimui JAV kilmės nagrinėjamojo produkto subsidijavimas ir Sąjungos pramonei daroma žala tęstųsi arba pasikartotų. Kadangi, kaip aprašyta 22–27 konstatuojamosiose dalyse, eksportuojantys gamintojai ir JAV valdžios institucijos nebendradarbiavo, nebuvo galima tyrimo atlikti remiantis eksportuojančių gamintojų ir JAV valdžios institucijų pateiktais patikrintais duomenimis.

                     (40)

                     Taigi, remiantis pagrindinio reglamento 28 straipsniu, išvados dėl subsidijavimo tęsimosi arba pasikartojimo tikimybės buvo daromos remiantis turimais faktais. Komisija naudojosi šiais informacijos šaltiniais: prašymu atlikti priemonių galiojimo termino peržiūrą ir vėliau pareiškėjo pateikta informacija, Eurostato duomenimis, duomenų baze „Global Trade Atlas“ (GTA), taip pat JAV energetikos informacijos administracijos (EIA) ir JAV žemės ūkio departamento (JAV ŽŪD) interneto svetainėmis.

                     (41)

                     Visų pirma Komisija išanalizavo šias prašyme atlikti peržiūrą nurodytas federalinio ir valstijų lygmens subsidijų schemas, kurias Komisija pripažino vis dar veikiančiomis:

                     (42)

                     Kita vertus, kadangi JAV valdžios institucijos ir JAV eksportuojantys gamintojai nebendradarbiavo ir atsižvelgiant į išvadas dėl subsidijavimo pagal pirmiau minėtas schemas tęsimosi, Komisija toliau nenagrinėjo šių federalinių ir valstybinių subsidijų schemų:

               4.2.   Subsidijavimas. Federalinės schemos

         4.2.1.   Biodyzelino mišinio kreditas ir biodyzelino kreditas

         4.2.1.1.   Teisinis pagrindas

                     (43)

                     Mokesčio kredito schemos biodyzelino mišinio gamintojams, mažmenininkams ir galutiniams naudotojams teisinis pagrindas – JAV kodekso 26 antraštinės dalies 40A skirsnio b punktas. Pagal šias nuostatas numatyti tokie biodyzelino kuro kreditai:

                                 1)

                                 biodyzelino mišinio kreditas;

                                 2)

                                 biodyzelino kreditas;

                                 3)

                                 smulkių agrobiodyzelino gamintojų kreditas.

                     (44)

                     Biodyzelino mišinio kreditas JAV federaliniuose teisės aktuose įteisintas nuo 2005 m. (12) Pagal 2008 m. JAV Energetikos, gerinimo ir plėtojimo akto 202 skirsnio a punktą šis mokesčio kreditas turėjo baigti galioti 2009 m. gruodžio 31 d. (13) Tačiau iš tiesų ši subsidijų schema niekada nebuvo nustojusi galioti – jos galiojimas iki šiol nuolat atnaujinamas atgaline data. Galiausiai 2019 m. gruodžio 20 d. pagal Tolesnių konsoliduotų asignavimų aktą JAV Kongresas šią schemą atnaujino dvejiems metams nuo 2017 m. gruodžio 31 d. ir pratęsė trejiems metams, t. y. iki 2022 m. gruodžio 31 d. (14) Šis pratęsimas (5 metams) yra ilgiausias nuo šios subsidijų schemos taikymo pradžios.

                     (45)

                     Atskleidus faktus pareiškėjas informavo Komisiją, kad 2021 m. gegužės 25 d. tiek JAV Senate, tiek JAV Atstovų rūmuose buvo pateiktas įstatymo projektas, kuriuo siekiama dar trejiems metams, t. y. iki 2025 m. gruodžio 31 d., pratęsti biodyzelino mišinio kredito schemos galiojimą.

                     (46)

                     Kaip ir biodyzelino mišinio kreditas, biodyzelino kreditas JAV federaliniuose teisės aktuose įteisintas nuo 2005 m. (15) Pagal 2008 m. JAV Energetikos, gerinimo ir plėtojimo akto 202 skirsnio a punktą šis mokesčio kreditas turėjo baigti galioti 2009 m. gruodžio 31 d. (16) Tačiau ši subsidijų schema taip pat niekada nebuvo nustojusi galioti – jos galiojimas iki šiol nuolat atnaujinamas atgaline data. Galiausiai 2019 m. gruodžio 20 d. pagal Tolesnių konsoliduotų asignavimų aktą JAV Kongresas šią schemą atnaujino dvejiems metams nuo 2017 m. gruodžio 31 d. ir pratęsė trejiems metams, t. y. iki 2022 m. gruodžio 31 d. (17)

                     (47)

                     Smulkių agrobiodyzelino gamintojų pajamų mokesčio kreditas – mokesčio kreditas, taikomas tik smulkiems agrobiodyzelino gamintojams. Ši schema nagrinėjama 63–70 konstatuojamosiose dalyse.

               4.2.1.2.   Tinkamumo kriterijai

                     (48)

                     Norėdama gauti 43 konstatuojamosios dalies 1 punkte nurodytą biodyzelino mišinio kreditą bendrovė turi paruošti biodyzelino ir dyzelino mišinį, kuris parduodamas kaip kuras arba parduodamas naudoti kaip kuras.

                     (49)

                     Dėl šios lengvatos besikreipiantis asmuo turi gauti biodyzelino gamintojo arba importuotojo pažymą, kurioje nurodomas produktas ir biodyzelino bei agrobiodyzelino (18) procentinė dalis šiame produkte. Kreditas suteikiamas kaip akcizo mokesčio kreditas arba, jei bendrovės akcizo mokesčio įsiskolinimas yra mažesnis nei visas akcizo mokesčio kreditas, bendrovė gali kreiptis dėl likutinio kredito kaip grąžintino pajamų mokesčio kredito. Grąžinamas pajamų mokesčio kreditas – mokesčių mokėtojo pajamų mokesčio kreditas arba tiesioginė išmoka. Jis yra grąžinamas, nes kredito perviršis mokesčių mokėtojui gali būti išmokėtas kaip tiesioginė išmoka grynaisiais pinigais, jei kreditas yra didesnis už asmens mokestinį įsiskolinimą.

                     (50)

                     43 konstatuojamosios dalies 2 punkte nurodytas biodyzelino kreditas – negrąžinamas pajamų mokesčio kreditas nemaišyto gryno (be priemaišų) biodyzelino mažmenininkams ar galutiniams naudotojams. Nemaišyto biodyzelino kreditą gali gauti tik toks asmuo, kuris nesumaišytą biodyzeliną supila į transporto priemonės kuro baką arba jį naudoja kaip kurą. Reikėtų pažymėti, kad biodyzelino gamintojai, patys gaminantys biodyzeliną, taip pat galėtų gauti šį kreditą. Taigi, kreipdamasis dėl kredito, biodyzelino gamintojas turi veikti kaip mažmenininkas (pilti biodyzelino galoną į galutinio naudotojo kuro baką) arba galutinis naudotojas (pvz., pilti biodyzeliną į nuosavos transporto priemonės kuro baką).

               4.2.1.3.   Praktinis įgyvendinimas

                     (51)

                     Už biodyzeliną, sumaišytą su dyzelinu, galima gauti akcizo arba pajamų mokesčio kreditą. Peržiūros tiriamuoju laikotarpiu vyraujantis kredito dydis buvo 1 USD už visų rūšių biodyzelino, įskaitant agrobiodyzeliną ir iš biomasės pagamintą dyzeliną, galoną.

                     (52)

                     Galutinis mokesčio kreditas už maišytą kurą priklauso nuo biodyzelino kiekio tokiame kure. Privalomas reikalavimas (taip dažniausiai ir daroma) – maišyti 0,1 % mineralinio dyzelino su 99,9 % biodyzelino (šis mišinys JAV nurodomas kaip B99), nes taip užtikrinama, kad bus gautas didžiausias leidžiamas kreditas. Biodyzelino dalis mišinyje suteikia teisę gauti mokesčio kreditą (pvz., 100 galonų B99 bus 99,9 galonai biodyzelino ir už tai galima gauti 99,90 USD mokesčio kreditą). Biodyzelinas iš gryno produkto (B100) į mišinį (B99) paverčiamas labai paprastai. Tai reiškia, kad į gryną biodyzeliną įmaišoma 0,1 % mineralinio dyzelino ir dėl to nagrinėjamasis produktas ypatingai nepasikeičia. Pats maišymo procesas suteikia teisę gauti kreditą.

                     (53)

                     Biodyzelino gamintojai gali prašyti lengvatos, kai jie patys atlieka maišymo operaciją. Gamintojas turi maišyti gryną biodyzeliną su dyzelinu. Dėl teisės pasinaudoti lengvata: nėra skirtumų tarp sumaišyto biodyzelino, skirto parduoti vidaus rinkoje ir skirto parduoti eksportui.

                     (54)

                     Bendrovės, kurios gryno biodyzelino negamina, tačiau jį perka ir naudoja biodyzelino mišiniams, taip pat turi teisę pasinaudoti mokesčio kreditu. Tokios bendrovės turi gauti biodyzelino gamintojo arba importuotojo (ir prireikus visų susijusių perpardavėjų) pažymą, kurioje gamintojas iš esmės patvirtina, kad nesikreipė dėl mokesčio kredito (19).

                     (55)

                     Dėl lengvatos galima kreiptis kaip dėl kredito už akcizo ar pajamų mokesčio įsiskolinimą arba kaip dėl tiesioginės išmokos grynaisiais pinigais. Bendra lengvatos suma nesikeičia (1 USD už galoną) – nesvarbu, ar prašoma ją taikyti kaip akcizo mokesčio kreditą, pajamų mokesčio kreditą, tiesioginę išmoką mokesčių mokėtojui ar minėtų variantų derinį.

                     (56)

                     JAV kodekse nustatyta, kad biodyzelino mišinio kreditas teikiamas tik jei bendrovė (mišinio gamintoja), kuri sumaišo biodyzeliną su mineraliniu dyzelinu, gauna biodyzelino gamintojo pažymą (toliau – biodyzelino pažyma), kurioje gamintojas patvirtina, inter alia, biodyzelino kiekį, kuriam išduodama pažyma, ir tai, ar biodyzelinas yra agrobiodyzelinas, ar kitoks biodyzelinas.

                     (57)

                     Panašiai kaip per ankstesnę priemonių galiojimo termino peržiūrą, biodyzelino kredito atveju nemaišyto biodyzelino mažmenininkas (arba biodyzelino gamintojas, veikiantis kaip mažmenininkas) arba galutinis naudotojas gali prašyti 1,00 USD už galoną visų rūšių nemaišyto (gryno) biodyzelino, kuris supilamas į transporto priemonės kuro baką arba naudojamas kaip kuras. Negrąžinamas bendras įmonės kreditas – įmonės pajamų mokesčio kreditas. Jis yra negrąžinamas, nes jei įmonės kreditai yra didesni už jos mokestinius įsiskolinimus, tai kredito perviršio negalima išmokėti įmonei kaip tiesioginės išmokos grynaisiais pinigais.

                     (58)

                     Atsižvelgdama į tai, kad biodyzelino gamintojai turi teisę naudotis šiomis schemomis, ir remdamasi turimais faktais (20) (nes jie nebendradarbiavo, kaip nurodyta 27 konstatuojamojoje dalyje), Komisija padarė išvadą, kad JAV eksportuojantys gamintojai jomis naudojosi.

               4.2.1.4.   Išvada

                     (59)

                     Biodyzelino mišinio kreditas ir biodyzelino kreditas turi būti vertinami kaip mokesčių lengvata, neatsižvelgiant į tai, ar jie suteikti kaip išmoka grynaisiais pinigais (tik biodyzelino mišinio kredito atveju), ar turi būti išskaičiuoti iš mokestinių įsiskolinimų (taikoma abiem mokesčių kreditams).

                     (60)

                     Kaip ir per pradinį tyrimą, Komisija nustatė, kad šios schemos yra subsidija pagal pagrindinio reglamento 3 straipsnio 1 dalies a punkto i ir ii papunkčius, nes pagal jas skiriamas tiesioginės dotacijos formos (išmokos pinigais, galimos tik biodyzelino mišinio kredito atveju) ir negautų pajamų formos (mokesčio atskaita) (taikoma abiem mokesčių kreditams) JAV Vyriausybės finansinis įnašas. Lengvatomis besinaudojančios bendrovės gauna naudą.

                     (61)

                     Schemos taikomos tik toms bendrovėms, kurios yra susijusios su biodyzelino pramone, dėl to jos laikomos individualiomis pagal pagrindinio reglamento 4 straipsnio 2 dalies a punktą ir todėl kompensuotinomis.

                     (62)

                     Galiausiai, pagal biodyzelino mišinio kredito schemą subsidijos dydis buvo 1 USD už visų rūšių biodyzelino galoną, todėl Komisija laikėsi nuomonės, kad pagal šią schemą JAV biodyzeliną eksportuojantiems gamintojams buvo suteikta didelė subsidijų suma ir ši schema tebebuvo pati svarbiausia per peržiūros tiriamąjį laikotarpį. Tokia 1 USD už galoną subsidija būtų apie 302 EUR už toną.

               4.2.2.   Smulkių agrobiodyzelino gamintojų pajamų mokesčio kreditas

         4.2.2.1.   Teisinis pagrindas

                     (63)

                     JAV kodekso 26 antraštinės dalies 40A skirsnyje taip pat numatytas smulkių agrobiodyzelino gamintojų pajamų mokesčio kreditas, kaip ir biodyzelino mišinio kreditas ir biodyzelino kreditas.

                     (64)

                     Be to, panašiai kaip biodyzelino mišinio kredito ir biodyzelino kredito atveju, kaip nurodyta 44 ir 46 konstatuojamosiose dalyse, smulkių agrobiodyzelino gamintojų pajamų mokesčio kreditas JAV federaliniuose teisės aktuose įteisintas nuo 2005 m. (21) Pagal 2008 m. JAV Energetikos, gerinimo ir plėtojimo akto 202 skirsnio a punktą šis mokesčio kreditas turėjo baigti galioti 2009 m. gruodžio 31 d. (22) Tačiau ši subsidijų schema niekada nebuvo nustojusi galioti – jos galiojimas nuolat atnaujinamas atgaline data. Galiausiai 2019 m. gruodžio 20 d. pagal Tolesnių konsoliduotų asignavimų aktą JAV Kongresas šią schemą atnaujino dvejiems metams nuo 2017 m. gruodžio 31 d. ir pratęsė trejiems metams, t. y. iki 2022 m. gruodžio 31 d.

               4.2.2.2.   Tinkamumo kriterijai

                     (65)

                     Šia schema gali naudotis tik smulkūs gryno agrobiodyzelino gamintojai. Šiuo kreditu negali naudotis mišinių gamintojai ar prekiautojai, kurie biodyzeliną perka, o ne gamina. Smulkus gamintojas – tai bet kuris asmuo, kurio turimi gamybos pajėgumai neviršija 60 mln. agrobiodyzelino galonų per metus.

                     (66)

                     Smulkūs agrobiodyzelino gamintojai gali kreiptis dėl 0,10 USD negrąžinamo bendro įmonės pajamų mokesčio kredito už kiekvieną pagaminto agrobiodyzelino galoną. Gamintojo produkcijos kiekis, už kurį galima gauti kreditą, negali būti didesnis kaip 15 mln. galonų per bet kuriuos mokestinius metus. Kad gamintojas galėtų kreiptis dėl kredito, agrobiodyzelinas turi būti naudojamas kaip kuras, parduodamas naudoti kaip kuras arba naudojamas ruošti biodyzelino ir dyzelino mišiniui, naudojamam kaip kurui arba parduodamam naudoti kaip kurui. Taigi, smulkūs agrobiodyzelino gamintojai gali naudotis ir šia schema, ir biodyzelino mišinio kredito schema ir taip iš viso gauti 1,10 USD už galoną. Priešingai, didieji agrobiodyzelino gamintojai turi teisę naudotis tik biodyzelino mišinio kredito schema.

               4.2.2.3.   Praktinis įgyvendinimas

                     (67)

                     Paraiškos negrąžinamam bendram įmonės pajamų mokesčio kreditui gauti teikiamos kartą per metus, kai pareiškėjas mokesčių įstaigai pateikia pajamų deklaravimo formą. Kreditu už kiekvieną pareiškėjo per susijusius mokestinius metus pagamintą biodyzelino galoną (ne daugiau kaip 15 mln. galonų) padengiamas pareiškėjo įmonių pajamų mokesčio įsiskolinimas. Jei pareiškėjo mokestinis įsiskolinimas yra mažesnis už prašomo kredito sumą, perteklinė suma gali būti perkeliama į kitus mokestinius metus.

                     (68)

                     Atsižvelgdama į tai, kad biodyzelino gamintojai turi teisę naudotis šia schema, ir remdamasi turimais faktais (23) (nes jie nebendradarbiavo, kaip nurodyta 27 konstatuojamojoje dalyje), Komisija, remdamasi turimais faktais pagal pagrindinio reglamento 28 straipsnį, padarė išvadą, kad JAV eksportuojantys gamintojai ja naudojosi.

               4.2.2.4.   Išvada

                     (69)

                     Kaip ir per pradinį tyrimą, Komisija nustatė, kad ši schema yra subsidija pagal pagrindinio reglamento 3 straipsnio 1 dalies a punkto ii papunktį, nes pagal ją skiriamas negautų pajamų formos JAV Vyriausybės finansinis įnašas. Lengvata besinaudojančios bendrovės gauna naudą.

                     (70)

                     Schema taikoma tik toms bendrovėms, kurios gamina biodyzeliną, dėl to ji laikoma individualia pagal pagrindinio reglamento 4 straipsnio 2 dalies a punktą ir todėl kompensuotina.

               4.2.3.   JAV ŽŪD pažangiųjų biodegalų bioenergijos programa

         4.2.3.1.   Teisinis pagrindas

                     (71)

                     JAV žemės ūkio departamento (ŽŪD) Pažangiųjų biodegalų bioenergijos programa (PBBP) reglamentuojama pagal 2002 m. Ūkių saugumo ir kaimo investicijų akto (2002 m. žemės ūkio įstatymo, angl. Farm Bill) IX antraštinės dalies 9005 skirsnį ir šiuo metu yra kodifikuota JAV kodekso 7 antraštinės dalies 8105 skirsniu.

                     (72)

                     Programa turėjo būti vykdoma iki 2012 m., tačiau 2013 m. (24) ji buvo pratęsta pirmą kartą, o 2014 m. (25) – dar kartą. Taigi 2014 m. žemės ūkio aktu programa buvo pratęsta dar 5 metams – iki 2018 m. pabaigos. Paskutinį kartą šios subsidijų programos galiojimas pratęstas 2018 m. gruodžio 20 d. Žemės ūkio gerinimo aktu dar penkeriems metams, t. y. iki 2023 m. (26) pabaigos.

               4.2.3.2.   Tinkamumo kriterijai

                     (73)

                     Pagal šią programą teikiamos tiesioginės dotacijos pažangiųjų biodegalų, kurie bendrai apibrėžiami kaip iš biomasės (išskyrus kukurūzų branduolių krakmolą) gauti degalai, gamintojams. Ši apibrėžtis taikoma iš biomasės pagamintam dyzelinui (27). Ne daugiau kaip penki procentai programos lėšų gali būti paskirstomi reikalavimus atitinkantiems gamintojams, kurių pažangiųjų biodegalų rafinavimo pajėgumai viršija 150 mln. galonų per metus. Mišinių gamintojai pagal programą subsidijų gauti negali.

               4.2.3.3.   Praktinis įgyvendinimas (28)

                     (74)

                     Pateikę paraiškas pagal programą, dalyviai gauna tiesiogines Vyriausybės išmokas. Gamintojai pirmiausia turi užsiregistruoti valdžios institucijoje ir pasirašyti sutartį. Gamintojai turi teikti mokėjimo paraiškas kiekvieną finansinių metų ketvirtį, kad gautų išmokas už to ketvirčio pažangiųjų biodegalų produkciją. Išmokos mokamos tiek už faktinę, tiek už prieauginę gamybą. Faktinės gamybos išmokos apskaičiuojamos kas ketvirtį pagal kiekvieną ketvirtį faktiškai pagamintų pažangiųjų biodegalų kiekį.

                     (75)

                     Gamybos prieaugio išmokos mokamos pagal reikalavimus atitinkančių pažangiųjų biodegalų, pagamintų finansiniais metais, kiekį, kuriuo viršytas ankstesniais finansiniais metais pagamintas kiekis (nuo 2009 m.).

                     (76)

                     Lėšos padalytos visiems apie save pranešusiems gamintojams, kurie rėmėsi produkcijos BTU (29) verte. Lėšos tolygiai paskirstytos visiems gamintojams pagal BTU vertę.

                     (77)

                     Atsižvelgdama į tai, kad biodyzelino gamintojai turi teisę naudotis šia schema, ir remdamasi turimais faktais (30) (nes jie nebendradarbiavo, kaip nurodyta 27 konstatuojamojoje dalyje), Komisija, remdamasi turimais faktais pagal pagrindinio reglamento 28 straipsnį, padarė išvadą, kad JAV eksportuojantys gamintojai ja naudojosi.

               4.2.3.4.   Išvada

                     (78)

                     Komisija laikėsi nuomonės, kad ši schema yra subsidija pagal pagrindinio reglamento 3 straipsnio 1 dalies a punkto i papunktį, nes pagal ją skiriamas tiesioginės dotacijos formos JAV Vyriausybės finansinis įnašas. Lengvata besinaudojančios bendrovės gauna naudą.

                     (79)

                     Schema taikoma tik toms bendrovėms, kurios gamina biodyzeliną, dėl to ji laikoma individualia pagal pagrindinio reglamento 4 straipsnio 2 dalies a punktą ir todėl kompensuotina.

               4.2.4.   Celiuliozės biodegalų gamybos kreditas

         4.2.4.1.   Teisinis pagrindas

                     (80)

                     Programa buvo sukurta 2008 m. Maisto, apsaugos ir energetikos aktu ir įgyvendinama nuo 2009 m. sausio 1 d., o ją administruoja Vidaus pajamų tarnyba. Ji kodifikuota JAV kodekso 26 antraštinės dalies 40 skirsnio b punkto 6 papunkčiu.

                     (81)

                     Iš pradžių šios subsidijos galiojimas turėjo baigtis 2012 m. gruodžio 31 d. Tačiau jis buvo kelis kartus pratęstas, paskutinį kartą – 2019 m. gruodžio 20 d. Tolesnių konsoliduotųjų asignavimų aktu iki 2021 m. sausio 1 d.

               4.2.4.2.   Tinkamumo kriterijai

                     (82)

                     Pagal šią schemą numatomas 1,01 USD negrąžinamo bendro įmonės pajamų mokesčio kreditas už galoną antrosios kartos biodegalų, naudojamų kaip kuras arba parduodamų naudoti kaip kuras. Juo naudotis turi teisę gamintojai, įskaitant iš atsinaujinančių arba reguliariai randamų lignoceliuliozės arba hemiceliuliozės medžiagų pagamintų biodegalų, ir degalų, gautų iš dumblių, gamintojus.

               4.2.4.3.   Praktinis įgyvendinimas

                     (83)

                     Atsižvelgdama į tai, kad biodyzelino gamintojai turi teisę naudotis šia schema, ir remdamasi turimais faktais (31) (nes jie nebendradarbiavo, kaip nurodyta 27 konstatuojamojoje dalyje), Komisija, remdamasi turimais faktais pagal pagrindinio reglamento 28 straipsnį, padarė išvadą, kad JAV eksportuojantys gamintojai ja naudojosi.

                     (84)

                     Be to, manoma, kad ateityje celiuliozės biodegalai sudarys didelę JAV produkcijos dalį, kaip matyti iš kelių vykdomų projektų, kuriais siekiama plėtoti celiuliozės dyzelino pajėgumus (32).

               4.2.4.4.   Išvada

                     (85)

                     Komisija laikėsi nuomonės, kad ši schema yra subsidija pagal pagrindinio reglamento 3 straipsnio 1 dalies a punkto i papunktį, nes pagal ją skiriamas tiesioginės dotacijos formos JAV Vyriausybės finansinis įnašas. Lengvata besinaudojančios bendrovės gauna naudą.

                     (86)

                     Naudotis schema gali tik bendrovės, gaminančios biodegalus iš atsinaujinančių arba reguliariai randamų lignoceliuliozės arba hemiceliuliozės medžiagų, taip pat iš dumblių gaminamus degalus. Taigi schema laikoma individualia pagal pagrindinio reglamento 4 straipsnio 2 dalies a punktą ir todėl kompensuotina.

               4.2.5.   JAV ŽŪD biologinio perdirbimo, cheminių medžiagų iš atsinaujinančiųjų išteklių ir biologinių produktų gamybos rėmimo programa

         4.2.5.1.   Teisinis pagrindas

                     (87)

                     JAV ŽŪD biologinio perdirbimo, cheminių medžiagų iš atsinaujinančiųjų išteklių ir biologinių produktų gamybos rėmimo programa yra nustatyta JAV kodekso 7 antraštinės dalies 8103 skirsniu (Biologinio perdirbimo rėmimas), o ją administruoja JAV žemės ūkio departamentas (JAV ŽŪD).

                     (88)

                     Ankstesnėje priemonių galiojimo termino peržiūroje ta pati programa vadinta „Pažangiųjų biodegalų paskolų garantijos“, tačiau ją atliekant ši programa nebuvo nagrinėjama.

                     (89)

                     Remiantis prašymu atlikti peržiūrą, ši programa galiojo peržiūros tiriamuoju laikotarpiu.

               4.2.5.2.   Tinkamumo kriterijai

                     (90)

                     Pagal šią programą teikiamos iki 250 mln. USD dydžio paskolų garantijos, kuriomis siekiama padėti kurti naujas ir besiformuojančias pažangiųjų biodegalų (įskaitant biodyzeliną), cheminių medžiagų iš atsinaujinančiųjų išteklių ir biologinių produktų technologijas. Apskritai programos reikalavimus atitinka dviejų rūšių projektai: biologinio perdirbimo įmonės ir biologinių produktų gamybos įrenginiai. Terminas „pažangieji biodegalai“ apibrėžiamas kaip kuras, gaunamas iš atsinaujinančiųjų išteklių biomasės, išskyrus kukurūzų branduolių krakmolą. Projektas turi būti vykdomas JAV valstijoje.

                     (91)

                     Reikalavimus atitinkantys pareiškėjai, be kita ko, yra fiziniai asmenys, valstybės ar vietos valdžios institucijos, ūkių kooperatyvai, nacionalinės laboratorijos, aukštojo mokslo įstaigos ir kaimo vietovių elektros energijos kooperatyvai.

                     (92)

                     Bendra federalinio dalyvavimo suma (paskolos garantija ir kitas federalinis finansavimas) negali viršyti 80 % visų tinkamų finansuoti projekto išlaidų. Būtinas reikšmingas paskolos gavėjo ir kitų pagrindinių subjektų, dalyvaujančių projekte, piniginis nuosavo kapitalo įnašas.

               4.2.5.3.   Praktinis įgyvendinimas

                     (93)

                     Atsižvelgdama į tai, kad biodyzelino gamintojai turi teisę naudotis šia schema, ir remdamasi turimais faktais (33) (nes jie nebendradarbiavo, kaip nurodyta 27 konstatuojamojoje dalyje), Komisija, remdamasi turimais faktais pagal pagrindinio reglamento 28 straipsnį, padarė išvadą, kad JAV eksportuojantys gamintojai ja naudojosi.

               4.2.5.4.   Išvada

                     (94)

                     Komisija laikėsi nuomonės, kad ši schema yra subsidija pagal pagrindinio reglamento 3 straipsnio 1 dalies a punkto i papunktį, nes pagal ją skiriamas fiskalinės paskatos formos JAV Vyriausybės finansinis įnašas. Lengvata besinaudojančios bendrovės gauna naudą.

                     (95)

                     Schema taikoma tik toms bendrovėms, kurios yra susijusios su pažangiųjų biodegalų pramone, dėl to ji laikoma individualia pagal pagrindinio reglamento 4 straipsnio 2 dalies a punktą ir todėl kompensuotina.

               4.3.   Subsidijavimas. Valstijų schemos

         4.3.1.   Ajovos mokesčių grąžinimo biodyzelino gamintojams programa

         4.3.1.1.   Teisinis pagrindas

                     (96)

                     Šios Ajovos pajamų departamento taikomos schemos teisinis pagrindas – Ajovos kodekso 423.4 skirsnio 9 dalis.

                     (97)

                     Buvo numatyta, kad schemos galiojimas baigsis 2015 m. sausio 1 d., tačiau 2014 m. Ajovos valstijos 85-oji generalinė asamblėja pirmą kartą ją pratęsė iki 2018 m. sausio 1 d. 2016 m. 86-oji Ajovos valstijos generalinė asamblėja 2016 m. gegužės 24 d. priimtu aktu (1106 skyrius) šios schemos galiojimą pratęsė dar devyneriems metams, t. y. iki 2025 m. sausio 1 d.

               4.3.1.2.   Tinkamumo kriterijai

                     (98)

                     Gamintojas turi būti biodyzelino gamintojas, registruotas Jungtinių Amerikos Valstijų aplinkosaugos agentūroje pagal Federalinių taisyklių kodekso 40 antraštinės dalies 79.4 straipsnį. Pagal Ajovos kodekso 214A.2 skirsnį biodyzelinas turi būti skirtas naudoti biodyzelino degalų mišiniuose. Biodyzelinas turi būti pagamintas Ajovoje.

               4.3.1.3.   Praktinis įgyvendinimas

                     (99)

                     Reikalavimus atitinkantys biodyzelino gamintojai turi pateikti prašymą grąžinti mokesčius ir nurodyti per ketvirtį pagaminto biodyzelino galonų skaičių. Pajamų departamentas išnagrinėja prašymą grąžinti mokesčius ir, jei jis patvirtinamas, kiekvienam reikalavimus atitinkančiam biodyzelino gamintojui grąžina mokesčius.

                     (100)

                     Prašymai grąžinti mokesčius teikiami kiekvienų metų balandžio, liepos, spalio ir sausio mėnesiais, o mokesčių grąžinimo čekiai išduodami kiekvienų metų gegužės, rugpjūčio, lapkričio ir vasario mėnesiais.

                     (101)

                     Pagal šią programą gali būti grąžinama iki 0,02 USD už vieną galoną Ajovoje pagaminto biodyzelino. Mokesčiai grąžinami tik už pirmuosius 25 mln. galonų, pagamintus kiekvienoje įmonėje.

                     (102)

                     Atsižvelgdama į tai, kad biodyzelino gamintojai turi teisę naudotis šia schema, ir remdamasi turimais faktais (34) (nes jie nebendradarbiavo, kaip nurodyta 27 konstatuojamojoje dalyje), Komisija, remdamasi turimais faktais pagal pagrindinio reglamento 28 straipsnį, padarė išvadą, kad JAV eksportuojantys gamintojai ja naudojosi.

               4.3.1.4.   Išvada

                     (103)

                     Komisija laikėsi nuomonės, kad ši schema yra subsidija pagal pagrindinio reglamento 3 straipsnio 1 dalies a punkto ii papunktį, nes pagal ją skiriamas prarastų pajamų, kurios kitu atveju būtų gautos, formos Floridos valstijos finansinis įnašas. Lengvata besinaudojančios bendrovės gauna naudą.

                     (104)

                     Schema taikoma tik toms bendrovėms, kurios gamina biodyzeliną ir kitų rūšių degalus, dėl to ji laikoma individualia pagal pagrindinio reglamento 4 straipsnio 2 dalies a punktą ir todėl kompensuotina.

               4.3.2.   Kentukio biodyzelino gamybos mokesčio kreditas

         4.3.2.1.   Teisinis pagrindas

                     (105)

                     Šios Kentukio pajamų departamento taikomos schemos teisinis pagrindas – Kentukio įstatų su pakeitimais 141.422–141–425 skirsniai.

                     (106)

                     Schema nustatyta 2005 m. Kentukio aktų 168 skyriaus 137 skirsniu ir įsigaliojo 2005 m. kovo 18 d. Ji buvo iš dalies pakeista 2006 ir 2007 m. Kaip minėta ankstesnėje konstatuojamojoje dalyje, šiuo metu ji reglamentuojama Kentukio įstatų su pakeitimais 2019 m. redakcija.

               4.3.2.2.   Tinkamumo kriterijai

                     (107)

                     Visi Kentukyje fiziškai įsisteigę biodyzelino gamintojai, biodyzelino mišinio gamintojai arba biodyzelino iš atsinaujinančiųjų išteklių gamintojai turi teisę pasinaudoti gamybos mokesčio kreditu.

               4.3.2.3.   Praktinis įgyvendinimas

                     (108)

                     Reikalavimus atitinkantis pareiškėjas mokesčio kredito prašymą už Kentukyje pagamintą arba sumaišytą biodyzeliną (arba pagamintą dyzeliną iš atsinaujinančiųjų išteklių) Pajamų departamentui turi pateikti iki 15-os kito mėnesio po ankstesnių kalendorinių metų pabaigos dienos.

                     (109)

                     Mokesčio kredito prašantis pareiškėjas prie mokesčio deklaracijos, kuria jis remiasi prašydamas mokesčio kredito, turi pridėti departamento išduotą kredito sertifikatą (35).

                     (110)

                     Mokesčio kredito suma yra vienas doleris (1 USD) už biodyzelino gamintojo pagaminto biodyzelino galoną, vienas doleris (1 USD) už biodyzelino mišinio gamintojo maišymo procese panaudoto biodyzelino galoną ir vienas doleris (1 USD) už dyzelino iš atsinaujinančiųjų išteklių gamintojo pagaminto dyzelino iš atsinaujinančiųjų išteklių (iš biomasės gauto dyzelino) galoną, jeigu visa patvirtinto kredito suma visiems biodyzelino, biodyzelino mišinio ir dyzelino iš atsinaujinančiųjų išteklių gamintojams neviršija metinės 10 mln. USD viršutinės ribos.

                     (111)

                     Atsižvelgdama į tai, kad biodyzelino gamintojai turi teisę naudotis šia schema, ir remdamasi turimais faktais (36) (nes jie nebendradarbiavo, kaip nurodyta 27 konstatuojamojoje dalyje), Komisija, remdamasi turimais faktais pagal pagrindinio reglamento 28 straipsnį, padarė išvadą, kad JAV eksportuojantys gamintojai ja naudojosi.

               4.3.2.4.   Išvada

                     (112)

                     Komisija nustatė, kad ši schema yra subsidija pagal pagrindinio reglamento 3 straipsnio 1 dalies a punkto ii papunktį, nes pagal ją skiriamas prarastų pajamų, kurios kitu atveju būtų gautos, formos Kentukio valstijos finansinis įnašas. Lengvata besinaudojančios bendrovės gauna naudą.

                     (113)

                     Schema taikoma tik toms bendrovėms, kurios gamina biodyzeliną ir kitų rūšių degalus, dėl to ji laikoma individualia pagal pagrindinio reglamento 4 straipsnio 2 dalies a punktą ir todėl kompensuotina.

               4.3.3.   Teksaso etanolio degalų ir biodyzelino gamybos skatinimo programa

         4.3.3.1.   Teisinis pagrindas

                     (114)

                     Šios Teksaso ekonominės plėtros ir turizmo biuro administruojamos schemos teisinis pagrindas yra Teksaso žemės ūkio kodekso 16 skyrius „Etanolio degalų, metano iš atsinaujinančiųjų išteklių, biodyzelino ir dyzelino iš atsinaujinančiųjų išteklių gamybos skatinimo programa“.

                     (115)

                     Nuo 2011 m. Teksaso žemės ūkio kodekso 16 skyrius nesikeitė. Todėl ši schema vis dar galioja.

               4.3.3.2.   Tinkamumo kriterijai

                     (116)

                     Pagal šią schemą Teksaso Vyriausybė skiria dotacijas reikalavimus atitinkančioms bendrovėms, Teksase gaminančioms etanolį, metaną iš atsinaujinančiųjų išteklių, biodyzeliną arba dyzeliną iš atsinaujinančiųjų išteklių.

                     (117)

                     Kad atitiktų reikalavimus, tokios bendrovės turi būti įregistruotos Teksaso ekonominės plėtros ir turizmo biure.

               4.3.3.3.   Praktinis įgyvendinimas

                     (118)

                     Registruoti gamintojai, sumokėję 32 centų mokestį už kiekvieną etanolio degalų galoną arba metano iš atsinaujinančiųjų išteklių MMBtu ir 1,6 cento už kiekvieną pagaminto biodyzelino galoną, turi teisę 10 metų nuo gamybos gamykloje pradžios gauti 20 centų dotaciją už kiekvieną kiekvienoje registruotoje gamykloje pagamintą etanolio degalų galoną arba metano iš atsinaujinančiųjų išteklių MMBtu ir 10 centų dotaciją už kiekvieną kiekvienoje registruotoje gamykloje pagamintą biodyzelino galoną (neviršijant 18 mln. galonų per metus vienai gamyklai (37)).

                     (119)

                     Atsižvelgdama į tai, kad biodyzelino gamintojai turi teisę naudotis šia schema, ir remdamasi turimais faktais (38) (nes jie nebendradarbiavo, kaip nurodyta 27 konstatuojamojoje dalyje), Komisija, remdamasi turimais faktais pagal pagrindinio reglamento 28 straipsnį, padarė išvadą, kad JAV eksportuojantys gamintojai ja naudojosi.

               4.3.3.4.   Išvada

                     (120)

                     Komisija laikėsi nuomonės, kad ši schema yra subsidija pagal pagrindinio reglamento 3 straipsnio 1 dalies a punkto i papunktį, nes pagal ją Teksaso valstija suteikia finansinį įnašą tiesioginių dotacijų forma. Lengvata besinaudojančios bendrovės gauna naudą pagal pagrindinio reglamento 3 straipsnio 2 dalį.

                     (121)

                     Schema taikoma tik toms bendrovėms, kurios gamina biodyzeliną ir kitų rūšių degalus, dėl to ji laikoma individualia pagal pagrindinio reglamento 4 straipsnio 2 dalies a punktą ir todėl kompensuotina.

               4.4.   Subsidijavimo tęsimosi arba pasikartojimo tikimybė

         4.4.1.   Subsidijavimo pagal tris federalines schemas tęsimosi tikimybė

                     (122)

                     Kaip ir atliekant pradinį tyrimą ir ankstesnę priemonių galiojimo termino peržiūrą, pagrindinė schema tebebuvo biodyzelino mišinio kredito schema. Šią schemą JAV Kongresas atnaujino 2019 m. gruodžio 20 d. Tolesnių konsoliduotų asignavimų aktu (žr. 44 konstatuojamąją dalį) ir ji galiojo peržiūros tiriamuoju laikotarpiu. Ji nustos galioti ne anksčiau kaip 2023 m. sausio 1 d.

                     (123)

                     Kaip ir biodyzelino mišinio kredito schemą, JAV Kongresas Tolesnių konsoliduotų asignavimų aktu nuo 2019 m. gruodžio 20 d. iki 2022 m. gruodžio 31 d. atnaujino biodyzelino kredito schemą ir smulkių agrobiodyzelino gamintojų pajamų mokesčio kredito schemą (žr. atitinkamai 46 ir 64 konstatuojamąsias dalis).

                     (124)

                     Taigi šios trys federalinės schemos (biodyzelino mišinio kredito, biodyzelino kredito ir smulkių agrobiodyzelino gamintojų kredito) buvo įteisintos 2004 m. Amerikos darbo vietų kūrimo aktu (39) ir pirmą kartą įsigaliojo 2005 m. sausio 1 d. Be to, visų jų galiojimas iki šiol nuolat atnaujinamas atgaline data.

                     (125)

                     Be to, kaip paaiškinta 72 konstatuojamojoje dalyje, JAV ŽŪD pažangiųjų biodegalų bioenergijos programa turėjo baigti galioti 2012 m., tačiau 2013 m. ir vėliau 2014 m. buvo pratęsta. 2014 m. žemės ūkio aktu programa buvo pratęsta dar 5 metams – iki 2018 m. pabaigos. Paskutinį kartą šios subsidijų programos galiojimas pratęstas 2018 m. gruodžio 20 d. Žemės ūkio gerinimo aktu dar penkeriems metams, t. y. iki 2023 m. pabaigos.

                     (126)

                     Be to, kaip aprašyta 81 konstatuojamojoje dalyje, buvo numatyta, kad Celiuliozės biodegalų gamybos kredito schema baigs galioti 2012 m. Jos galiojimas buvo pratęstas kelis kartus, paskutinį kartą – 2019 m. gruodžio 20 d. iki 2021 m. sausio 1 d. JAV Kongreso Tolesnių konsoliduotų asignavimų aktu (40).

                     (127)

                     Ankstesnis JAV ŽŪD biologinio perdirbimo, cheminių medžiagų iš atsinaujinančiųjų išteklių ir biologinių produktų gamybos rėmimo programos pavadinimas buvo „pažangiųjų biodegalų paskolų garantijos“. Per visą jos taikymo laikotarpį ji buvo nuolat prieinama JAV biodyzelino gamintojams. Ji vis dar galiojo peržiūros tiriamuoju laikotarpiu ir nuo tada, kai įsigaliojo pirmą kartą, jos galiojimas buvo nuolat atnaujinamas. Peržiūros tiriamuoju laikotarpiu galiojo visos pirmiau išnagrinėtos subsidijų schemos, pagal kurias buvo skiriamos subsidijos. Remiantis turimais faktais (41), vien biodyzelino mišinio kredito subsidija yra 300 USD už kiekvieną toną biodyzelino, sumaišyto su dyzelinu. Todėl, atsižvelgdama vien į pagal šią biodyzelino mišinio kredito subsidijų schemą suteiktų subsidijų sumos dydį ir į daugybę kitų JAV biodyzelino gamintojams taikomų subsidijų schemų, Komisija padarė išvadą, kad JAV biodyzelino pramonė toliau subsidijuojama, o subsidijų suma viršija de minimis lygį.

               4.4.2.   Subsidijavimo pagal kitas schemas tęsimosi tikimybė

                     (128)

                     Peržiūros tiriamuoju laikotarpiu galiojo visos pirmiau išnagrinėtos subsidijų schemos, pagal kurias buvo skiriamos subsidijos.

                     (129)

                     Šiuo metu tebegalioja kelios kitos mažos valstijų subsidijavimo schemos (pvz., nurodytos 41 konstatuojamojoje dalyje) ir nėra požymių, kad tos schemos artimu laiku nebebus taikomos.

               4.4.3.   Išvada dėl subsidijavimo tęsimosi

                     (130)

                     Atsižvelgiant į pirmiau išdėstytus nustatytus faktus ir kadangi JAV valdžios institucijos ir JAV eksportuojantys gamintojai nebendradarbiavo, Komisija padarė išvadą, kad JAV biodyzelino gamintojai toliau naudojosi visomis pirmesnėse konstatuojamosiose dalyse aprašytomis federalinėmis bei valstijų schemomis ir kad subsidijų sumos yra didesnės už de minimis lygį.

               4.5.   Didelių subsidijuojamo importo kiekių tikimybė

                     (131)

                     Padariusi išvadą, kad peržiūros tiriamuoju laikotarpiu buvo vykdomas subsidijavimas, Komisija nagrinėjo tikimybę, ar subsidijuotas importas iš nagrinėjamosios šalies tęstųsi, jei priemonės būtų panaikintos. 2009 m. nustačius priemones, biodyzelino importas iš JAV į Sąjungą sumažėjo ir nuo 2013 m. jo beveik visai nebeimportuota. Pavyzdžiui, per PTL (nuo 2019 m. liepos 1 d. iki 2020 m. birželio 30 d.) iš JAV importuotos maždaug 156 tonos. Šis kiekis sudaro tik 0,04 % viso JAV eksporto ir dar mažiau Sąjungos suvartojimo. Komisija nagrinėjo, ar yra tikimybė, kad subsidijuojamas importas dideliais kiekiais atsinaujins, jei priemonės nebebus taikomos. Konkrečiai nagrinėti šie elementai: JAV gamybos pajėgumai ir nepanaudoti pajėgumai, galimybė patekti į kitas rinkas ir Sąjungos rinkos patrauklumas.

               4.5.1.   Esami JAV eksportuojančių gamintojų nepanaudoti pajėgumai

                     (132)

                     Komisija nagrinėjo, ar, jei būtų leista nebetaikyti priemonių, subsidijuoto eksporto iš JAV į Sąjungą apimtis būtų didelė. Kadangi, kaip aprašyta 27 konstatuojamojoje dalyje, eksportuojantys gamintojai ir JAV Vyriausybė nebendradarbiavo, nebuvo galima tyrimo atlikti remiantis JAV eksportuojančių gamintojų ir JAV valdžios institucijų pateiktais patikrintais duomenimis. Taigi Komisija naudojosi šiais informacijos šaltiniais: Eurostato duomenimis, prašymu atlikti priemonių galiojimo termino peržiūrą, vėliau pareiškėjo pateikta informacija ir JAV energetikos informacijos administracijos (EIA) ir JAV žemės ūkio departamento (JAV ŽŪD) interneto svetainėmis.

                     (133)

                     Remiantis EIA duomenimis, JAV biodyzelino gamintojų pajėgumai peržiūros tiriamuoju laikotarpiu buvo 8 412 000 tonų.

                     (134)

                     JAV faktinė biodyzelino gamyba per PTL buvo 5 718 000 tonų (EIA duomenys), o tai prilygsta 68 % pajėgumų naudojimo ir 32 % nepanaudotų pajėgumų (arba maždaug 2 694 000 tonų). Šie dideli nepanaudoti JAV gamintojų pajėgumai skatina didinti gamybą ir parduoti biodyzeliną subsidijuojamomis kainomis Sąjungos rinkoje, todėl tikėtina, kad jie bus nukreipti į Sąjungos rinką, jei būtų leista nebetaikyti priemonių. JAV gamintojai gali lengvai padidinti savo gamybą ir eksportą į ES ir dėl didesnio pajėgumų naudojimo santykio ir mažesnių vieneto gamybos sąnaudų gauti ekonominės naudos. Jeigu į Sąjungos rinką būtų išleisti JAV nepanaudoti pajėgumai, būtų padarytas didelis poveikis, nes tie pajėgumai prilygsta beveik 18 % Sąjungos suvartojimo per PTL.

                     (135)

                     Be to, per PTL JAV biodyzelino gamyba (5 718 000 tonų) buvo mažesnė už suvartojimą (5 934 000 tonų). Todėl JAV importavo daugiau biodyzelino nei eksportavo. Per PTL visas importuotas kiekis sudarė 629 000 tonų, o visas eksportuotas kiekis – 428 000 tonų. Tačiau jeigu turimi gamybos pajėgumai nagrinėjamuoju laikotarpiu nebuvo panaudoti vidaus rinkos paklausai patenkinti, mažai tikėtina, kad jie būtų panaudoti šiuo tikslu ateityje. JAV gamybos pajėgumai, apie kuriuos pranešta per PTL (8 412 000 tonų, žr. pirmesnę konstatuojamąją dalį), buvo gerokai didesni už vidaus suvartojimą. Tai reiškia, kad jei eksporto rinkos galimybės atsivers, tikėtina, kad JAV gamintojai savo nepanaudotus pajėgumus panaudos pardavimui eksportui, o ne vidaus suvartojimui.

               4.5.2.   Galimybė patekti į kitas rinkas

                     (136)

                     Mažai tikėtina, kad nepanaudoti pajėgumai būtų panaudoti eksportui į trečiąsias šalis (kitas nei ES) didinti. Didelės trečiųjų šalių rinkos (Brazilija, Indonezija, Argentina, Kinija, Tailandas) vidaus rinkoje pagamina pakankamai biodyzelino savo poreikiams patenkinti, o JAV, nepaisant nepanaudotų pajėgumų, iki šiol į šias šalis daug neeksportavo. Nėra pagrindo manyti, kad ateityje ši padėtis pasikeis.

               4.5.3.   Sąjungos rinkos patrauklumas

                     (137)

                     Siekdama nustatyti eksporto į trečiąsias šalis kainą, Komisija savo išvadas grindė viešai prieinama informacija, t. y. duomenų baze „Global Trade Atlas“. Ji biodyzelino eksporto per PTL kiekio ir vertės duomenis išrinko pagal SS kodą 3826 00. Eksporto į visas šalis (įskaitant ES) apimtis (tonomis) sudarė 389 075 tonas, iš kurių į ES eksportuotas tik nedidelis kiekis.

                     (138)

                     Vidutinė Sąjungos gamintojų Sąjungoje parduoto biodyzelino gamintojo kaina EXW sąlygomis per PTL buvo 771 EUR už toną (žr. 1 lentelę).

                     (139)

                     Toliau pateiktoje 1 lentelėje nurodyta šešių šalių (ne ES), į kurias JAV eksportavo daugiau nei 0,1 % viso eksporto per PTL, vidutinė pardavimo kaina JAV doleriais už toną, tinkamai pakoreguota pagal gamintojo kainą EXW sąlygomis (atėmus 82,52 USD už toną vidaus frachto, kaip nurodyta prašyme atlikti priemonių galiojimo termino peržiūrą).

                        1 lentelė

                        JAV eksporto apimtis ir kainos per PTL

                                 Paskirties šalys

                                 Eksporto kiekis (tonomis)

                                 Eksporto į visas šalis procentinė dalis

                                 Vidutinė gamintojo kaina EXW sąlygomis (USD) už toną

                                 Vidutinė gamintojo kaina EXW sąlygomis (EUR) už toną

                                 Kanada

                                 354 442

                                 91,1

                                 805,33

                                 728,48

                                 Kinija

                                 12 363

                                 3,2

                                 316,49

                                 286,29

                                 Norvegija

                                 3 500

                                 0,9

                                 862,48

                                 780,18

                                 Peru

                                 2 144

                                 0,6

                                 591,72

                                 535,26

                                 Meksika

                                 1 204

                                 0,3

                                 661,23

                                 598,13

                                 Pietų Korėja

                                 475

                                 0,1

                                 363,15

                                 328,49

                                    Šaltinis: GTA.

                     (140)

                     Iš 1 lentelės matyti, kad įvairiose šalyse, į kurias per PTL JAV eksportavo daugiausiai, eksporto kainos labai skiriasi.

                     (141)

                     Iš 1 lentelės taip pat matyti, kad didžiausios vidutinės eksporto kainos yra eksporto kainos į tokias šalis kaip Kanada ir Norvegija, į kurias JAV parduoda 92 % viso eksporto. Prašyme atlikti priemonių galiojimo termino peržiūrą šiuo atžvilgiu nurodyta, kad brangesnis „[…] biodyzelinas, eksportuojamas į Kanadą, yra gaminamas iš specifinių rūšių žaliavų, kurios yra atsparesnės žemai temperatūrai, pavyzdžiui, iš dirvinio bastučio sėklų, arba tai taip pat gali būti hidrintas aliejus, kurio atsparumo šalčiui savybės labai geros […]“. Todėl šias didesnes vidutines eksporto į šias dvi šalis kainas galima paaiškinti didesne žaliavų (pvz., dirvinio bastučio sėklų) savikaina.

                     (142)

                     Remdamasi duomenų bazės „Global Trade Atlas“ duomenimis, Komisija apskaičiavo vidutinę eksporto į visas paskirties vietas kainą per PTL, atsižvelgdama į šiuos elementus:

                                 —

                                 Dėl didelio JAV eksporto kainų svyravimo (kaip nurodyta ir 139 konstatuojamojoje dalyje pateiktoje 1 lentelėje), Komisija į šį skaičiavimą neįtraukė visų šalių, į kurias JAV eksportavo mažiau nei 0,1 % viso per PTL parduoto kiekio. Kaip nurodyta 1 lentelėje, daugiau kaip 0,1 % viso JAV eksporto kiekio galima priskirti iš viso šešioms (ne ES) šalims.

                                 —

                                 Be to, kaip matyti iš tos pačios 1 lentelės, didžiausios vidutinės eksporto kainos yra eksporto kainos į tokias šalis kaip Kanada ir Norvegija, į kurias JAV parduoda 92 % viso eksporto. Šias didesnes eksporto kainas lemia didesnė žaliavų (pvz., dirvinio bastučio sėklų) savikaina.

                                 —

                                 Dėl skirtingų klimato sąlygų paprastai į ES eksportuojamas įvairių rūšių biodyzelinas, taigi į Šiaurės Europą daugiausia eksportuojamas žemai temperatūrai atsparesnis biodyzelinas.

                                 —

                                 Taigi, šio vertinimo tikslais apskaičiuojant paprastą vidutinę eksporto kainą teisingai atspindima vidutinė kaina, kuri būtų stebima Sąjungos rinkoje, ir išvengiama padėties, kai eksportui į Kanadą ir Norvegiją suteikiamas neproporcingas svoris, atsižvelgiant į skirtingas biodyzelino rūšis, kurios greičiausiai būtų eksportuojamos į Sąjungą dėl labai skirtingų klimato sąlygų valstybėse narėse.

                     (143)

                     Atsižvelgdama į visa tai, kas išdėstyta, Komisija apskaičiavo paprastą vidutinę eksporto kainą – 682 USD už toną (617 EUR). Ši vidutinė 617 EUR eksporto kaina yra FOB kaina, prie kurios reikia pridėti jūrų frachto ir draudimo išlaidas, kad būtų gauta CIF kaina. Šios išlaidos sudarė apie 52 USD už toną (47 EUR už toną), jei paskirties vieta būtų Sąjunga, kaip nurodyta prašyme atlikti priemonių galiojimo termino peržiūrą.

                     (144)

                     Komisija laikėsi nuomonės, kad 47 EUR už toną suma yra pagrįstas papildomų jūrų frachto ir draudimo į kitas paskirties vietas išlaidų rodiklis. Taigi nustatyta, kad vidutinė JAV eksporto į trečiąsias šalis kaina yra 617 EUR (FOB), o tai, net jei pridėtume jūrų frachto, draudimo, galiojančio muito (6,5 %) išlaidas (bendrą sumą suapvalinus iki 104 EUR už toną, kad būtų padengtos ir kai kurios papildomos išlaidos po importo) iš JAV į ES (iš viso apie 721 EUR už toną), yra gerokai mažesnė kaina už Sąjungos pramonės gamintojo kainą EXW sąlygomis, t. y. 771 EUR už toną.

                     (145)

                     Todėl tai rodo, kad JAV eksportuojantys gamintojai, siekdami įsiskverbti į Sąjungos rinką, galėtų parduoti už mažesnę nei 771 EUR už toną kainą ir kad tai juos skatintų dalį dabar į trečiąsias šalis eksportuojamo kiekio nukreipti į Sąjungos rinką, nes kaina joje būtų patrauklesnė nei kai kuriose kitose trečiųjų šalių rinkose.

               4.6.   Priemonių vengimo ir absorbcijos praktika

                     (146)

                     Kaip minėta 1 konstatuojamojoje dalyje, nustatyta, kad 2009 m. nustatytų antisubsidinių priemonių buvo vengiama produktą siunčiant per Kanadą ir keičiant mišinio sudėtį. Tokia praktika rodo kai kurių JAV gamintojų interesus patekti į Sąjungos rinką net nustačius priemones, todėl laikoma, kad tai yra Sąjungos rinkos patrauklumo JAV biodyzelino gamintojams rodiklis.

               4.7.   Išvada

                     (147)

                     Atsižvelgdama į tai, kas išdėstyta, Komisija padarė išvadą, kad subsidijavimas tęsėsi. Atsižvelgdama į didelius nepanaudotus JAV biodyzelino pramonės pajėgumus ir Sąjungos rinkos patrauklumą dydžio ir pardavimo kainos požiūriu, ypač atsižvelgiant į JAV eksporto į trečiąsias šalis kainų lygį, Komisija nustatė, kad tikėtina, jog JAV biodyzelino gamintojai atnaujins didelės apimties biodyzelino eksportą į Sąjungos rinką subsidijuotomis kainomis, jei bus leista nebetaikyti priemonių.

               5.   ŽALA

         5.1.   Sąjungos pramonės apibrėžtis ir Sąjungos gamyba

                     (148)

                     Remiantis pareiškėjo pateiktais duomenimis, nagrinėjamuoju laikotarpiu panašų produktą Sąjungoje gamino 49 gamintojai. Jie sudaro Sąjungos pramonę, apibrėžtą pagrindinio reglamento 9 straipsnio 1 dalyje.

                     (149)

                     Nustatyta, kad peržiūros tiriamuoju laikotarpiu bendra Sąjungos gamybos apimtis buvo maždaug 14 mln. tonų. Šį skaičių Komisija nustatė remdamasi Sąjungos pramonės pateikta informacija. Kaip nurodyta 17 konstatuojamojoje dalyje, atrinkti trys Sąjungos gamintojai, kurie pagamino 17,5 % viso panašaus produkto Sąjungoje.

               5.2.   Sąjungos suvartojimas

                     (150)

                     Sąjungos suvartojimą Komisija nustatė remdamasi pramonės informacija ir COMEXT importo duomenimis.

                     (151)

                     Sąjungos suvartojimo raida:

                        2 lentelė

                        Sąjungos suvartojimas (tonomis)
                         (42)

                                 2017 m.

                                 2018 m.

                                 2019 m.

                                 Peržiūros tiriamasis laikotarpis

                                 Bendras Sąjungos suvartojimas (tonomis)

                                 13 843 702

                                 15 444 700

                                 15 762 282

                                 16 955 685

                                    Indeksas

                                    100

                                    112

                                    114

                                    122

                                    Šaltinis: Sąjungos pramonės duomenys, COMEXT.

                     (152)

                     Peržiūros tiriamuoju laikotarpiu biodyzelino suvartojimas Sąjungoje, apskaičiuotas kaip biodyzelino importo ir viso Sąjungos pramonės pardavimo ES rinkoje suma, padidėjo 22 %, t. y. nuo 13,8 mln. tonų 2017 m. iki 16,9 mln. tonų.

               5.3.   Nagrinėjamojo produkto importas iš JAV

         5.3.1.   Importo iš nagrinėjamosios šalies apimtis ir rinkos dalis

                     (153)

                     Komisija importo apimtį nustatė remdamasi Eurostato (COMEXT duomenų bazėje) pateikta informacija. Importo rinkos dalis nustatyta remiantis pareiškėjo pateiktais Sąjungos pramonės pardavimo vidaus rinkoje duomenimis ir COMEXT prekybos duomenimis.

                     (154)

                     Importo iš nagrinėjamosios šalies raida:

                        3 lentelė

                        Importo apimtis (tonomis), rinkos dalis ir kainos
                         (43)

                                 2017 m.

                                 2018 m.

                                 2019 m.

                                 Peržiūros tiriamasis laikotarpis

                                 Importo iš nagrinėjamosios šalies apimtis (tonomis)

                                 176

                                 2 339

                                 139

                                 156

                                    Indeksas

                                    100

                                    1 329

                                    79

                                    89

                                 Rinkos dalis

                                 0 %

                                 0 %

                                 0 %

                                 0 %

                                 Vidutinė kaina (EUR/t)

                                 1 243

                                 972

                                 1 269

                                 1 812

                                    Indeksas

                                    100

                                    78

                                    102

                                    146

                                    Šaltinis: COMEXT, ES pramonės pardavimo duomenys rinkos daliai apskaičiuoti.

                     (155)

                     Nuo priemonių nustatymo 2009 m. importo iš JAV iš esmės nebeliko ir per PTL jis sudarė tik 156 tonas (palyginti su daugiau kaip 1 137 000 tonų per pradinį tiriamąjį laikotarpį). Atsižvelgiant į nedidelį importo kiekį, vidutinės kainos negalėjo būti laikomos tipiškomis.

               5.3.2.   Kainos ir priverstinis kainų mažinimas

                     (156)

                     Peržiūros tiriamuoju laikotarpiu biodyzelino importo iš JAV į Sąjungą, kuriuo remiantis būtų galima patikimai apskaičiuoti priverstinį kainų mažinimą, beveik nebuvo.

                     (157)

                     Kaip alternatyvą, priverstinį kainų mažinimą per peržiūros tiriamąjį laikotarpį Komisija nustatė lygindama:

                                 (1)

                                 atrinktų Sąjungos gamintojų vidutines svertines pardavimo kainas, taikytas nesusijusiems pirkėjams Sąjungos rinkoje, pakoreguotas atsižvelgiant į gamintojo kainas EXW sąlygomis (771 EUR/t), ir

                                 (2)

                                 vidutinę JAV gamintojų eksporto į trečiąsias šalis kainą, tinkamai pakoreguotą siekiant atsižvelgti į vežimo į Sąjungą išlaidas ir ES muitą (721 EUR už toną, žr. 144 konstatuojamąją dalį).

                     (158)

                     Atlikus palyginimą nustatytas 6,4 % priverstinis kainų mažinimas.

               5.3.3.   Importas iš kitų trečiųjų šalių

                     (159)

                     Per PTL importas iš trečiųjų šalių sudarė 3 750 000 tonų arba maždaug 22 % viso Sąjungos suvartojimo. Kiti nei JAV pagrindiniai biodyzelino importo šaltiniai buvo Argentina (24 % ES importo), Malaizija (18 %), Singapūras (13 %) ir Indonezija (5 %).

                     (160)

                     (Bendros) importo apimties, taip pat biodyzelino importo iš kitų trečiųjų šalių rinkos dalies ir kainų raida:

                        4 lentelė

                        Importas iš trečiųjų šalių
                         (44)

                                 Šalis

                                 2017 m.

                                 2018 m.

                                 2019 m.

                                 Peržiūros tiriamasis laikotarpis

                                 Argentina

                                 Apimtis (tonomis)

                                 355 782

                                 1 467 325

                                 873 325

                                 905 781

                                    Indeksas

                                    100

                                    412

                                    245

                                    255

                                 Rinkos dalis

                                 3 %

                                 10 %

                                 6 %

                                 5 %

                                 Vidutinė kaina
                                 (EUR/t)

                                 635

                                 620

                                 707

                                 728

                                    Indeksas

                                    100

                                    98

                                    111

                                    115

                                 Malaizija

                                 Apimtis (tonomis)

                                 335 769

                                 388 615

                                 731 679

                                 679 860

                                    Indeksas

                                    100

                                    116

                                    218

                                    202

                                 Rinkos dalis

                                 2 %

                                 3 %

                                 5 %

                                 4 %

                                 Vidutinė kaina
                                 (EUR/t)

                                 952

                                 813

                                 669

                                 730

                                    Indeksas

                                    100

                                    85

                                    70

                                    77

                                 Indonezija

                                 Apimtis (tonomis)

                                 24 984

                                 777 992

                                 743 456

                                 195 858

                                    Indeksas

                                    100

                                    3 114

                                    2 976

                                    784

                                 Rinkos dalis

                                 0 %

                                 5 %

                                 5 %

                                 1 %

                                 Vidutinė kaina
                                 (EUR/t)

                                 803

                                 671

                                 636

                                 665

                                    Indeksas

                                    100

                                    84

                                    79

                                    83

                                 Kitos trečiosios šalys

                                 Apimtis (tonomis)

                                 822 027

                                 820 093

                                 1 450 938

                                 1 983 471

                                    Indeksas

                                    100

                                    100

                                    177

                                    241

                                 Rinkos dalis

                                 6 %

                                 5 %

                                 9 %

                                 12 %

                                 Vidutinė kaina
                                 (EUR/t)

                                 662

                                 723

                                 829

                                 874

                                    Indeksas

                                    100

                                    109

                                    125

                                    132

                                 Iš viso iš visų trečiųjų šalių, išskyrus JAV

                                 Apimtis (tonomis)

                                 1 538 562

                                 3 454 050

                                 3 799 448

                                 3 765 041

                                    Indeksas

                                    100

                                    224

                                    247

                                    245

                                 Rinkos dalis

                                 11 %

                                 22 %

                                 24 %

                                 22 %

                                 Vidutinė kaina
                                 (EUR/t)

                                 721

                                 678

                                 732

                                 802

                                    Indeksas

                                    100

                                    94

                                    102

                                    111

                                    Šaltinis: COMEXT, ES pramonės pardavimo duomenys rinkos daliai apskaičiuoti.

                     (161)

                     2018 m. panaikinti importo iš Argentinos ir Indonezijos – dviejų didžiųjų biodyzelino eksportuotojų – muitai. Todėl 2018 m. importas iš trečiųjų šalių padidėjo ir 2019 m. ir per PTL išliko maždaug 3,8 mln. tonų. Apskritai importas iš kitų nei JAV trečiųjų šalių per nagrinėjamąjį laikotarpį padidėjo 145 %. Be to, nagrinėjamuoju laikotarpiu jų rinkos dalis padidėjo nuo 11 iki 22 %.

                     (162)

                     Vertinant pagal kainas, padėtis įvairiose šalyse skiriasi.

                     (163)

                     Kalbant apie pagrindinį importo šaltinį Argentiną, 2019 m. vasario mėn. Komisija iš šios šalies importuojamam biodyzelinui nustatė galutines antisubsidines priemones ir kartu priėmė sprendimą, kuriuo priimami aštuonių Argentinos gamintojų ir Argentinos biodegalų rūmų (CARBIO) įsipareigojimai taikyti tvarias kainas (įsipareigojimus dėl kainos). Dėl to 2019 m. kainos labai padidėjo (14 %, palyginti su 2018 m.) ir per PTL (17 %, palyginti su 2018 m.).

                     (164)

                     Indonezijos ir Malaizijos kainos mažėjo. Kitų trečiųjų šalių kainos tuo metu smarkiai augo. Apskritai, nagrinėjamuoju laikotarpiu importo iš kitų nei JAV trečiųjų šalių vidutinės pardavimo kainos padidėjo 11 %. Ši tendencija atitinka 3 lentelėje nurodytą importo iš nagrinėjamųjų šalių tendenciją. Tačiau kainų tendencija skiriasi nuo 8 lentelėje nurodytos Sąjungos pramonės pardavimo Sąjungos rinkoje kainų tendencijos. Atrinktų Sąjungos gamintojų kainos mažėjo kartu su mažėjančiomis gamybos sąnaudomis. Todėl sumažėjo trečiųjų šalių eksportuotojų ir atrinktų Sąjungos gamintojų kainų skirtis ir atitinkamai padidėjo Sąjungos pramonės konkurencingumas.

               5.4.   Sąjungos pramonės ekonominė padėtis

         5.4.1.   Bendrosios pastabos

                     (165)

                     Vertinant Sąjungos pramonės ekonominę padėtį buvo įvertinti visi ekonominiai rodikliai, nagrinėjamuoju laikotarpiu turėję įtakos Sąjungos pramonės būklei.

                     (166)

                     Kaip minėta 17 konstatuojamojoje dalyje, Sąjungos pramonės ekonominei padėčiai įvertinti atlikta atranka.

                     (167)

                     Siekdama nustatyti žalą Komisija atskirai nagrinėjo makroekonominius ir mikroekonominius žalos rodiklius. Makroekonominius rodiklius ji vertino remdamasi ES pramonės pateiktais duomenimis, taip pat kitais konkrečių sektorių makroekonominiais duomenimis, pavyzdžiui, FAO ir EBPO. Mikroekonominius rodiklius ji vertino remdamasi atrinktų Sąjungos gamintojų klausimyno atsakymuose pateiktais duomenimis. Nustatyta, kad abu duomenų rinkiniai atspindi Sąjungos pramonės ekonominę padėtį.

                     (168)

                     Makroekonominiai rodikliai: gamyba, gamybos pajėgumai, pajėgumų naudojimas, pardavimo apimtis, rinkos dalis, augimas, užimtumas, našumas, subsidijų skirtumo dydis ir atsigavimas nuo buvusio subsidijavimo.

                     (169)

                     Mikroekonominiai rodikliai: vidutinės vieneto kainos, vieneto sąnaudos, darbo sąnaudos, atsargos, pelningumas, pinigų srautas, investicijos, investicijų grąža ir pajėgumas padidinti kapitalą.

               5.4.2.   Makroekonominiai rodikliai (45)

         5.4.2.1.   Gamyba, gamybos pajėgumai ir pajėgumų naudojimas

                     (170)

                     Visos Sąjungos gamybos, gamybos pajėgumų ir pajėgumų naudojimo raida nagrinėjamuoju laikotarpiu:

                        5 lentelė

                        Gamyba, gamybos pajėgumai ir pajėgumų naudojimas

                                 2017 m.

                                 2018 m.

                                 2019 m.

                                 Peržiūros tiriamasis laikotarpis

                                 Gamybos apimtis (tonomis)

                                 12 639 715

                                 13 166 083

                                 13 931 438

                                 13 984 220

                                    Indeksas

                                    100

                                    104

                                    110

                                    111

                                 Gamybos pajėgumai (tonomis)

                                 16 047 231

                                 16 707 893

                                 16 862 595

                                 17 529 047

                                    Indeksas

                                    100

                                    104

                                    105

                                    109

                                 Pajėgumų naudojimas

                                 79 %

                                 79 %

                                 83 %

                                 80 %

                                    Indeksas

                                    100

                                    100

                                    105

                                    101

                                    Šaltinis: pareiškėjo ir atrinktų Sąjungos gamintojų pateikta informacija.

                     (171)

                     Sąjungos gamyba padidėjo nuo 12,6 mln. tonų 2017 m. iki 14,0 mln. tonų per PTL, t. y. per nagrinėjamąjį laikotarpį padidėjo 11 %. Nagrinėjamuoju laikotarpiu suvartojimui padidėjus 22 %, Sąjungos pramonė reagavo teigiamai ir didino gamybą.

                     (172)

                     Tuo pačiu metu gamybos pajėgumai nagrinėjamuoju laikotarpiu padidėjo 9 % ir per PTL pasiekė 17,5 mln. tonų. Sąjungos pramonė didina savo pajėgumus, kad galėtų reaguoti į didėjančią paklausą. Remiantis ataskaita (46), šis pajėgumų didinimas daugiausia susijęs su hidrinto aliejaus gamyba.

                     (173)

                     Tuo pat metu padidėjus gamybai ir gamybos pajėgumams, pajėgumų naudojimas nagrinėjamuoju laikotarpiu nesikeitė – išliko apie 80 %.

               5.4.2.2.   Pardavimo apimtis ir rinkos dalis

                     (174)

                     Sąjungos pramonės pardavimo apimties ir rinkos dalies raida nagrinėjamuoju laikotarpiu

                        6 lentelė

                        Pardavimo apimtis ir rinkos dalis

                                 2017 m.

                                 2018 m.

                                 2019 m.

                                 Peržiūros tiriamasis laikotarpis

                                 Pardavimo apimtis Sąjungos rinkoje (tonomis)

                                 12 305 049

                                 11 988 560

                                 11 962 754

                                 13 190 560

                                    Indeksas

                                    100

                                    97

                                    97

                                    107

                                 Rinkos dalis

                                 89 %

                                 78 %

                                 76 %

                                 78 %

                                    Indeksas

                                    100

                                    87

                                    85

                                    88

                                    Šaltinis: pareiškėjo ir atrinktų Sąjungos gamintojų pateikta informacija.

                     (175)

                     Sąjungos pramonė padidino pardavimą Sąjungos rinkoje nuo 12,3 mln. tonų 2017 m. iki 13,2 mln. tonų per PTL (+7 %).

                     (176)

                     Kadangi suvartojimas Sąjungoje padidėjo 22 %, dėl lėtesnio faktinės pardavimo apimties didėjimo Sąjungos pramonės rinkos dalis sumažėjo – nuo maždaug 89 % 2017 m. iki 78 % per PTL. Šis rinkos dalies sumažėjimas yra susijęs su importo iš trečiųjų šalių didėjimu, ypač nuo 2018 m. (161 konstatuojamoji dalis).

               5.4.2.3.   Augimas

                     (177)

                     Kai kurie rodikliai (gamyba, gamybos pajėgumai, pardavimas, užimtumas) rodo teigiamą Sąjungos pramonės augimą tuo laikotarpiu. Tačiau šis augimas yra nedidelis, palyginti su biodyzelino suvartojimo raida per tą patį laikotarpį. Iš tiesų Sąjungos pramonės rinkos dalis tiriamuoju laikotarpiu faktiškai sumažėjo.

               5.4.2.4.   Užimtumas ir našumas

                     (178)

                     Užimtumo ir našumo raida nagrinėjamuoju laikotarpiu:

                        7 lentelė

                        Užimtumas ir našumas

                                 2017 m.

                                 2018 m.

                                 2019 m.

                                 Peržiūros tiriamasis laikotarpis

                                 Darbuotojų skaičius

                                 2 643

                                 3 126

                                 3 527

                                 3 909

                                    Indeksas

                                    100

                                    118

                                    133

                                    148

                                 Našumas (tonomis darbuotojui)

                                 4 782

                                 4 211

                                 3 950

                                 3 577

                                    Indeksas

                                    100

                                    88

                                    83

                                    75

                                    Šaltinis: pareiškėjo ir atrinktų Sąjungos gamintojų pateikta informacija.

                     (179)

                     Nagrinėjamuoju laikotarpiu užimtumas padidėjo nuo 2 643 iki 3 909, t. y. 48 %.

                     (180)

                     Kadangi gamyba augo mažiau (+11 %), našumas sumažėjo (–25 %).

               5.4.2.5.   Subsidijavimo sumos dydis ir atsigavimas po subsidijavimo

                     (181)

                     Kaip paaiškinta 155 konstatuojamojoje dalyje, nustačius kompensacines priemones biodyzelino praktiškai nebeimportuota ir peržiūros tiriamuoju laikotarpiu subsidijuoto importo iš JAV praktiškai nebuvo. Taigi, kadangi subsidijavimo masto nebuvo galima įvertinti remiantis faktiniais duomenimis, laikyta, kad jis vis dar gerokai viršija de minimis lygį. Todėl atliekant tyrimą pirmiausia nagrinėta subsidijavimo pasikartojimo tikimybė, jei kompensacinės priemonės būtų panaikintos.

                     (182)

                     Per ankstesnę priemonių galiojimo termino peržiūrą pastebėta Sąjungos pramonės atsigavimo nuo buvusio subsidijavimo poveikio ženklų. Šio priemonių galiojimo termino peržiūros tyrimo nagrinėjamuoju laikotarpiu atsigavimo procesas tebesitęsė, kaip tą rodo pagrindinių Sąjungos pramonės žalos rodiklių palanki tendencija.

               5.4.3.   Mikroekonominiai rodikliai (47)

         5.4.3.1.   Kainos ir kainoms poveikį darantys veiksniai

                     (183)

                     Atrinktų Sąjungos gamintojų pardavimo nesusijusiems pirkėjams Sąjungoje vidutinių svertinių vieneto kainų raida nagrinėjamuoju laikotarpiu:

                        8 lentelė

                        Pardavimo kainos Sąjungoje

                                 2017 m.

                                 2018 m.

                                 2019 m.

                                 Peržiūros tiriamasis laikotarpis

                                 Vidutinė vieneto pardavimo kaina visoje Sąjungos rinkoje (EUR/t)

                                 834

                                 801

                                 771

                                 771

                                    Indeksas

                                    100

                                    96

                                    92

                                    92

                                 Aliejų vidutinė kaina (indeksas)

                                 100

                                 86

                                 81

                                 86

                                 Vieneto gamybos sąnaudos (EUR/t)

                                 828

                                 778

                                 760

                                 755

                                    Indeksas

                                    100

                                    94

                                    92

                                    91

                                    Šaltinis: atrinktos bendrovės, FAO (aliejų kainų indeksas).

                     (184)

                     Nagrinėjamuoju laikotarpiu gamybos sąnaudos sumažėjo 9 % (nuo 828 EUR už toną iki 755 EUR už toną). Iš dalies taip atsitiko dėl sumažėjusios aliejų kainos, kuri tuo laikotarpiu mažėjo. Nors ne visi biodegalai gaminami iš augalinių aliejų, jų kaina yra geras pagrindinės biodyzelino gamybos žaliavos kainos pakaitinis rodiklis.

                     (185)

                     Vidutinė pardavimo kaina sumažėjo 8 % – nuo 834 EUR už toną 2017 m. iki 771 EUR už toną per PTL. Tai galima paaiškinti gamybos kainos sumažėjimu (žr. 183 ir 184 konstatuojamąsias dalis).

               5.4.3.2.   Darbo sąnaudos

                     (186)

                     Atrinktų Sąjungos gamintojų vidutinių darbo sąnaudų raida nagrinėjamuoju laikotarpiu:

                        9 lentelė

                        Vieno darbuotojo vidutinės darbo sąnaudos

                                 2017 m.

                                 2018 m.

                                 2019 m.

                                 Peržiūros tiriamasis laikotarpis

                                 Vieno darbuotojo vidutinės darbo sąnaudos (EUR)

                                 63 785

                                 70 533

                                 72 306

                                 72 533

                                    Indeksas

                                    100

                                    111

                                    113

                                    114

                                    Šaltinis: atrinktos bendrovės.

                     (187)

                     Vidutinės darbo sąnaudos atrinktose bendrovėse per PTL padidėjo 14 %. Šio pokyčio poveikis yra gana nedidelis, nes darbo sąnaudos sudaro tik apie 3 % visų gamybos sąnaudų.

               5.4.3.3.   Atsargos

                     (188)

                     Atrinktų Sąjungos gamintojų atsargų raida nagrinėjamuoju laikotarpiu:

                        10 lentelė

                        Atsargos

                                 2017 m.

                                 2018 m.

                                 2019 m.

                                 Peržiūros tiriamasis laikotarpis

                                 Laikotarpio pabaigos atsargos (tonomis)

                                 99 868

                                 126 345

                                 124 567

                                 114 216

                                    Indeksas

                                    100

                                    127

                                    125

                                    114

                                 Laikotarpio pabaigos atsargos gamybos procentine dalimi

                                 0,8 %

                                 1,0 %

                                 0,9 %

                                 0,8 %

                                    Indeksas

                                    100

                                    121

                                    113

                                    103

                                    Šaltinis: atrinktos bendrovės.

                     (189)

                     Atsargų lygis išliko stabilus – apie 1 % produkcijos. Tai labai mažas santykis, rodantis, kad pramonė yra pajėgi laiku reaguoti į paklausą ir riboti atsargas. Tai taip pat būtina siekiant išvengti biodyzelino kokybės blogėjimo.

               5.4.3.4.   Pelningumas, pinigų srautas, investicijos, investicijų grąža ir pajėgumas padidinti kapitalą

                     (190)

                     Atrinktų Sąjungos gamintojų pelningumo, pinigų srauto, investicijų ir investicijų grąžos raida nagrinėjamuoju laikotarpiu:

                        11 lentelė

                        Pelningumas, pinigų srautas, investicijos ir investicijų grąža

                                 2017 m.

                                 2018 m.

                                 2019 m.

                                 Peržiūros tiriamasis laikotarpis

                                 Pardavimo nesusijusiems pirkėjams Sąjungoje pelningumas (pardavimo apyvartos %)

                                 0,96 %

                                 2,13 %

                                 1,78 %

                                 2,84 %

                                    Indeksas

                                    100

                                    223

                                    186

                                    297

                                 Pinigų srautas (EUR)

                                 45 139 254

                                 10 723 312

                                 54 431 877

                                 58 021 678

                                    Indeksas

                                    100

                                    24

                                    121

                                    129

                                 Investicijos (EUR)

                                 40 430 425

                                 20 634 073

                                 34 169 705

                                 17 028 015

                                    Indeksas

                                    100

                                    51

                                    85

                                    42

                                 Investicijų grąža

                                 22 %

                                 29 %

                                 25 %

                                 44 %

                                    Indeksas

                                    100

                                    128

                                    112

                                    198

                                    Šaltinis: atrinktos bendrovės.

                     (191)

                     Komisija atrinktų Sąjungos gamintojų pelningumą nustatė panašaus produkto pardavimo nesusijusiems pirkėjams Sąjungoje grynąjį pelną neatskaičius mokesčių išreiškusi šio pardavimo apyvartos procentine dalimi. Pelningumas išliko mažas. Tačiau per nagrinėjamąjį laikotarpį jis šiek tiek padidėjo – nuo 1 iki 3 %. Tai buvo susiję su mažėjančiomis atrinktų bendrovių gamybos sąnaudomis (–9 %). Tačiau šis vidurkis neatspindi didelių atrinktų Sąjungos gamintojų padėties skirtumų – kai kurios bendrovės iš viso negavo jokio pelno.

                     (192)

                     Grynasis pinigų srautas yra Sąjungos gamintojų pajėgumas patiems finansuoti savo veiklą. Grynojo pinigų srauto tendencijos raida buvo teigiama iki nagrinėjamojo laikotarpio pabaigos (2019 m. ir 2020 m. pirmąjį pusmetį), tačiau 2018 m. pinigų srautas labai sumažėjo. Sumažėjimą 2018 m. daugiausia lėmė specifinė tik vienos iš atrinktų bendrovių, turinčios specialų verslo modelį, padėtis, o kitų dviejų atrinktų bendrovių tendencija buvo gana stabili.

                     (193)

                     Atrinktų bendrovių investicijų tendencijos nagrinėjamuoju laikotarpiu nėra aiškios. Vienos ar kitos atrinktos bendrovės investicijos arba jų nebuvimas gali padidinti ir sumažinti investicijų lygį, nelygu kurie metai. Investicijos sudarė apie 1–2 % apyvartos nagrinėjamuoju laikotarpiu, o tai yra nedaug.

                     (194)

                     Investicijų grąža išreiškiama investicijų grynosios buhalterinės vertės pelno procentiniu dydžiu. Nagrinėjamuoju laikotarpiu jos raida buvo teigiama ir per PTL ji išliko didelė. Tačiau ši didelė investicijų grąža daugiausia susijusi su maža investicijų balansine verte, o ne dideliu pelnu.

               5.4.4.   Išvada dėl žalos

                     (195)

                     Nagrinėjamuoju laikotarpiu, beveik nelikus importo iš JAV, importo iš trečiųjų šalių apimtis labai padidėjo (145 %), tačiau padidėjo ir jo kainų lygis (11 %). Tuo metu kartu su mažėjančiomis gamybos sąnaudomis (9 %) sumažėjo ir Sąjungos pramonės kainos (8 %). Todėl sumažėjo skirtis tarp trečiųjų šalių eksportuotojų ir atrinktų Sąjungos gamintojų kainų ir atitinkamai padidėjo Sąjungos pramonės konkurencingumas.

                     (196)

                     Apskritai, žalos rodiklių tendencija nagrinėjamuoju laikotarpiu buvo teigiama, ypač gamybos (+11 %), gamybos pajėgumų (+9 %) ir pardavimo (+7 %), ir rodo, kad Sąjungos biodyzelino pramonė iš lėto atsigauna nuo buvusios žalos. Išnagrinėjus žalos rodiklius matyti, kad Sąjungos pramonė šiuo metu nepatiria materialinės žalos. Tačiau kai kurie rodikliai, visų pirma mažas pelningumas (≤ 3 %), rodo, kad jos ekonominė padėtis vis dar nestabili.

                     (197)

                     Remdamasi tuo, kas išdėstyta, Komisija padarė išvadą, kad peržiūros tiriamuoju laikotarpiu Sąjungos pramonei nepadaryta materialinės žalos, kaip apibrėžta pagrindinio reglamento 8 straipsnio 4 dalyje.

               6.   ŽALOS PASIKARTOJIMO TIKIMYBĖ

                     (198)

                     Pagal pagrindinio reglamento 18 straipsnio 2 dalį Komisija vertino, ar yra tikimybė, kad žala, kurią pirmiau darė subsidijuojamas importas iš JAV, pasikartotų, jei būtų leista nebetaikyti priemonių.

                     (199)

                     Dėl to Komisija išnagrinėjo JAV gamybos pajėgumus ir nepanaudotus pajėgumus, tikėtiną importo iš JAV kainų lygį netaikant kompensacinių priemonių ir jų poveikį Sąjungos pramonei, įskaitant priverstinį kainų mažinimą, netaikant kompensacinių priemonių.

               6.1.   JAV gamybos pajėgumai ir nepanaudoti pajėgumai

                     (200)

                     Kaip aprašyta 4.5.1 skirsnyje, kiekis, kurį JAV biodyzelino gamintojai galėtų eksportuoti, yra didelis, palyginti su Sąjungos rinkos dydžiu. Nepanaudoti pajėgumai sudarė 18 % Sąjungos suvartojimo per PTL. Todėl Komisija padarė išvadą, kad turimi nepanaudoti pajėgumai yra reikšmingi.

               6.2.   Tikėtinas importo iš JAV kainų lygis netaikant kompensacinių priemonių

                     (201)

                     Kaip aprašyta 4.5.3 skirsnyje, įvertinus dabartinę kainodarą trečiųjų šalių eksporto rinkose galima teigti, kad JAV gamintojai į savo pagrindines trečiąsias rinkas eksportavo mažesnėmis nei JAV vidaus rinkos kainomis. Be to, kaip nurodyta 157–158 konstatuojamosiose dalyse, dėl tų kainų taip pat vidutiniškai 6,4 % priverstinai mažinamos Sąjungos pramonės kainos Sąjungos rinkoje. Todėl, atsižvelgiant į JAV eksporto į kitas trečiąsias rinkas kainų lygį, JAV eksportuotojams gali būti daug patraukliau eksportuoti į Sąjungą. Be to, kaip nurodyta 4.5.3 skirsnyje, Sąjungos rinka, būdama didžiausia pasaulyje, yra labai patraukli, ir joje taikoma daug Sąjungos ir nacionalinių biodyzelino vartojimo paskatų.

               6.3.   Tikėtinas poveikis Sąjungos pramonei

                     (202)

                     Todėl, jei būtų leista nebetaikyti priemonių, didelis subsidijuojamo biodyzelino iš JAV kiekis darytų labai didelį spaudimą mažinti Sąjungos kainas ir turėtų didelį poveikį Sąjungos pramonės ekonominei padėčiai. Todėl tikėtina, kad Sąjungos pramonės gamybos ir pardavimo apimtis sumažėtų, o šiuo metu pramonės gaunamas nedidelis pelnas virstų nuostoliais.

                     (203)

                     Komisija toliau vertino galimą importo poveikį modeliuodama du galimus scenarijus, jei būtų leista nebetaikyti priemonių: 1) smarkus importo iš JAV augimas ir 2) dėl padidėjusios konkurencijos sumažėjusios ES kainos, kai visi kiti dalykai lieka tokie patys.

                     (204)

                     Pagal pirmąjį scenarijų Komisija modeliavo du galimus importo iš JAV lygius. Pirmoji galimybė – importas iš JAV pasiekia anksčiau (pradiniu TL (48)) buvusią apimtį, t. y. 1,1 mln. tonų. Dėl padidėjusio importo iš JAV ir dėl to sumažėjusio ES pramonės pardavimo ES pramonės pelningumas sumažėtų 0,14 procentinio punkto, t. y. nuo +2,84 % iki +2,70 %. Vertinant antrąją galimybę atsižvelgta į labai didelį ES rinkos padidėjimą – nuo 6,6 mln. tonų per pradinį TL iki 17 mln. tonų per PTL (+158 %). Atsižvelgdama į tai, Komisija smarkų importo augimą modeliavo JAV priskirdama tokią pačią rinkos dalį, kokia ji buvo per pradinį tiriamąjį laikotarpį – 17,2 %. Apskaičiuota, kad Sąjungos pramonės pelningumas sumažėtų 0,41 procentinio punkto – nuo +2,84 iki +2,43 %. Abiem atvejais staiga išaugusio JAV importo poveikį galima apibūdinti palyginamosiomis kainomis kaip gana nedidelį. Tai susiję su didele kintamųjų sąnaudų dalimi biodyzelino pramonėje.

                     (205)

                     Pagal antrąjį scenarijų nustatyta, kad kainos sumažėjimo poveikis gali būti labai žalingas. Jei Sąjungos kainos sumažėtų iki JAV eksporto į trečiąsias šalis kainų lygio (721 EUR už toną), pelnas sumažėtų nuo +2,84 iki –3,88 %. Jei Sąjungos kainos sumažėtų 10 %, t. y. nuo 771 iki 694 EUR už toną, pelnas sumažėtų nuo +2,84 iki –7,94 %. Bet kuriuo atveju, jei kainos sumažėtų daugiau nei –2,9 %, Sąjungos pramonės pelnas būtų lygus nuliui.

                     (206)

                     Iš tikrųjų, jei būtų leista nebetaikyti priemonių, labai tikėtina, kad rinkoje susidarytų dviejų pirmiau nurodytų scenarijų derinys. Visų pirma galima tikėtis, kad didelis JAV kilmės biodyzelino kiekis pateks į Sąjungos rinką mažesnėmis nei Sąjungos pramonės kainomis. Dėl to sumažėtų Sąjungos pramonės rinkos dalis ir kainos. Dėl to Sąjungos pramonė patirtų didelių nuostolių.

               6.4.   Išvada dėl žalos pasikartojimo tikimybės

                     (207)

                     Tuo remdamasi ir atkreipdama dėmesį į dabartinę nestabilią Sąjungos pramonės padėtį, Komisija padarė išvadą, kad netaikant priemonių labai padidėtų subsidijuojamas importas iš JAV žalingomis kainomis, o materialinė žala veikiausiai pasikartotų.

               7.   SĄJUNGOS INTERESAI

                     (208)

                     Pagal pagrindinio reglamento 31 straipsnį Komisija nagrinėjo, ar tolesnis galiojančių kompensacinių priemonių taikymas neprieštarautų visos Sąjungos interesams. Nustatant Sąjungos interesus įvertinti visi susiję interesai, įskaitant Sąjungos pramonės, importuotojų ir naudotojų interesus.

               7.1.   Sąjungos pramonės interesai

                     (209)

                     Jei būtų leista nebetaikyti galiojančių priemonių, Sąjungos pramonė neabejotinai susidurs su padidėjusia nesąžininga JAV biodyzelino gamintojų konkurencija ir dėl to veikiausiai staiga sustos Sąjungos pramonės atsigavimas.

                     (210)

                     Komisija padarė išvadą, kad tolesnis priemonių taikymas neprieštarautų Sąjungos pramonės interesams.

               7.2.   Nesusijusių importuotojų interesai

                     (211)

                     Nė vienas importuotojas neprieštaravo tam, kad būtų pratęstas priemonių taikymas.

                     (212)

                     Bendrovė „Shell Trading Rotterdam“ tvirtino, kad dėl priemonių, kuriomis ribojamas tiekimas Sąjungos rinkai, padidėjo kainos. Ji taip pat atkreipė dėmesį į galimybę biodyzelino įsigyti kitose rinkose.

                     (213)

                     Neatrodo, kad priemonės darytų didelį poveikį importuotojams, nes yra alternatyvių tiekimo šaltinių. Tai įrodo didelė importo iš trečiųjų šalių rinkos dalis.

                     (214)

                     Todėl Komisija padarė išvadą, kad tolesnis priemonių taikymas nepakenktų importuotojų interesams.

               7.3.   Naudotojų interesai

                     (215)

                     Naudotojų tyrime dalyvavo nedaug.

                     (216)

                     Du naudotojai – didžiausia degalų bendrovė Švedijoje „Preem“ ir „Valero Energy Ltd Ireland“ – teigė, kad priemonių taikymo pratęsimas bus tiesioginė kliūtis ekologiškam Europos transporto sektoriaus vystymuisi. „Preem“ ir „Valero Energy Ltd Ireland“ konkrečiai paprašė, kad į dabartinę produkto apibrėžtąją sritį nebūtų įtraukti hidrinti aliejai, nes numato, kad ateityje jų trūks. „Valero Energy Ltd Ireland“ konkrečiai nurodė ES transporto sektoriaus atsinaujinančiųjų išteklių energijos tikslus iki 2030 m., teigdama, kad šie tikslai veikiausiai nebus pasiekti atsižvelgiant į dabartinę ES gamybą.

                     (217)

                     Komisija pastebėjo, kad Sąjungos gamintojai turi pakankamai pajėgumų esamai paklausai patenkinti ir net nepanaudotų pajėgumų, kuriuos prireikus galėtų panaudoti būsimam augimui ir eksportui. Be to, dar per anksti patikimai vertinti, ar 2030 m. tikrai atsiras trūkumas, visų pirma atsižvelgiant į pastaruoju metu padidėjusius ES pajėgumus. Todėl jei po penkerių metų Komisijos bus paprašyta atlikti priemonių galiojimo termino peržiūrą, ji padėtį galės įvertinti geriau. Todėl šis tvirtinimas buvo atmestas.

                     (218)

                     Nėra požymių, kad galiojančios priemonės padarė neigiamą poveikį Sąjungos biodyzelino naudotojams, taip pat reikia pabrėžti, kad nėra įrodymų, jog galiojančios priemonės padarė nepageidaujamą poveikį jų pelningumui.

                     (219)

                     Todėl Komisija padarė išvadą, kad tolesnis priemonių taikymas nepakenktų naudotojų interesams.

               7.4.   Išvada dėl Sąjungos interesų

                     (220)

                     Remdamasi tuo, kas išdėstyta, Komisija padarė išvadą, kad nėra jokių įtikinamų su Sąjungos interesais susijusių priežasčių, dėl kurių importuojamam JAV kilmės biodyzelinui nereikėtų toliau taikyti esamų antidempingo priemonių.

               8.   KOMPENSACINĖS PRIEMONĖS

                     (221)

                     Atsižvelgiant į išvadas, padarytas dėl subsidijavimo ir žalos tęsimosi arba pasikartojimo tikimybės, daroma išvada, kad pagal pagrindinio reglamento 18 straipsnio 1 dalį importuojamam JAV kilmės biodyzelinui taikomi kompensaciniai muitai, nustatyti Reglamentu (ES) 2015/1519 su pakeitimais, padarytais Įgyvendinimo reglamentu (ES) 2016/675 (49), turėtų būti taikomi dar penkerius metus.

                     (222)

                     Kaip aprašyta 2 konstatuojamojoje dalyje, importuojamam JAV kilmės biodyzelinui nustatytų kompensacinių muitų taikymas išplėstas tam pačiam importuojamam produktui, siunčiamam iš Kanados, deklaruojamam arba nedeklaruojamam kaip Kanados kilmės, ir importuojamiems JAV kilmės biodyzelino mišiniams, kurių sudėtyje yra ne daugiau kaip 20 % masės riebalų rūgščių monoalkilesterių ir (arba) parafininių gazolių, gaunamų sintetinant ir (arba) apdorojant vandeniu, neiškastinės kilmės.

                     (223)

                     Toliau taikytini kompensaciniai muitai turi būti toliau taikomi ir importuojamam biodyzelinui, siunčiamam iš Kanados, deklaruojamam arba nedeklaruojamam kaip Kanados kilmės, taip pat JAV kilmės biodyzelino mišiniams, kurių sudėtyje yra ne daugiau kaip 20 % masės riebalų rūgščių monoalkilesterių ir (arba) parafininių gazolių, gaunamų sintetinant ir (arba) apdorojant vandeniu, neiškastinės kilmės.

                     (224)

                     Kanados eksportuojantys gamintojai, kurie buvo atleisti nuo priemonių, kurių taikymas išplėstas Reglamentu (ES) 2015/1519 su pakeitimais, padarytais Reglamentu (ES) 2016/675, atleidžiami ir nuo šiuo reglamentu nustatytų priemonių.

                     (225)

                     Šiame reglamente numatytos priemonės atitinka pagal Reglamento (ES) 2016/1036 15 straipsnio 1 dalį įsteigto komiteto nuomonę (50),

                     (226)

                     Atsižvelgiant į Reglamento (ES, Euratomas) 2018/1046 (51) 109 straipsnį, jei suma turi būti kompensuojama remiantis Europos Sąjungos Teisingumo Teismo sprendimu, mokėtinų delspinigių norma yra Europos Centrinio Banko savo pagrindinėms refinansavimo operacijoms taikoma norma, paskelbta Europos Sąjungos oficialiojo leidinio C serijoje ir galiojusi kiekvieno mėnesio pirmą kalendorinę dieną.

               PRIĖMĖ ŠĮ REGLAMENTĄ:

            1 straipsnis

               1.   Importuojamiems JAV kilmės riebalų rūgščių monoalkilesteriams ir (arba) parafininiams gazoliams, gaunamiems sintetinant ir (arba) apdorojant vandeniu, neiškastinės kilmės (dažniausiai vadinamiems biodyzelinu), tiek gryniems, tiek mišiniams, kurių sudėtyje yra daugiau nei 20 % masės riebalų rūgščių monoalkilesterių ir (arba) parafininių gazolių, gaunamų sintetinant ir (arba) apdorojant vandeniu, neiškastinės kilmės, kurių KN kodai šiuo metu yra ex 1516 20 98 (TARIC kodas 1516209829), ex 1518 00 91 (TARIC kodas 1518009129), ex 1518 00 99 (TARIC kodas 1518009929), ex 2710 19 43 (TARIC kodas 2710194329), ex 2710 19 46 (TARIC kodas 2710194629), ex 2710 19 47 (TARIC kodas 2710194729), ex 2710 20 11 (TARIC kodas 2710201129), ex 2710 20 16 (TARIC kodas 2710201629), ex 3824 99 92 (TARIC kodas 3824999212), ex 3826 00 10 (TARIC kodai 3826001029, 3826001059, 3826001099) ir ex 3826 00 90 (TARIC kodas 3826009019), nustatomas galutinis kompensacinis muitas.

               2.   Galutinio kompensacinio muito normos, taikomos 1 dalyje aprašyto produkto, kurį pagamino toliau nurodytos bendrovės, neto kainai Sąjungos pasienyje prieš sumokant muitą, yra tokios nustatyto dydžio sumos:

                           Bendrovė

                           Kompensacinio muito norma (EUR už neto toną)

                           Papildomas TARIC kodas

                           Archer Daniels Midland Company, Dekeiteris

                           237,0

                           A933

                           Cargill Inc., Vaizeta

                           213,8

                           A934

                           Green Earth Fuels of Houston LLC, Hjustonas

                           213,4

                           A935

                           Imperium Renewables Inc., Sietlas

                           216,8

                           A936

                           Peter Cremer North America LP, Sinsinatis

                           211,2

                           A937

                           Vinmar Overseas Limited, Hjustonas

                           211,2

                           A938

                           World Energy Alternatives LLC, Bostonas

                           211,2

                           A939

                           I priede išvardytos bendrovės

                           219,4

                           Žr. I priedą.

                           Visos kitos bendrovės

                           237,0

                           A999

                     Kompensacinis muitas mišiniams taikomas atsižvelgiant į bendrą riebalų rūgščių monoalkilesterių ir parafininių gazolių, gaunamų sintetinant ir (arba) apdorojant vandeniu, neiškastinės kilmės, kiekį pagal svorį (biodyzelino kiekį) mišinyje.

               3.   2 dalyje išvardytoms bendrovėms nustatytos individualios muito normos taikomos, jeigu valstybių narių muitinėms pateikiama galiojanti komercinė sąskaita faktūra, atitinkanti II priede išdėstytus reikalavimus. Jeigu tokia sąskaita faktūra nepateikiama, taikoma visoms kitoms bendrovėms nustatyta muito norma.

            2 straipsnis

               1.   Galutinio kompensacinio muito, nustatyto visoms kitoms bendrovėms, kaip nurodyta 1 straipsnio 2 dalyje, taikymas išplečiamas importuojamiems iš Kanados siunčiamiems, deklaruojamiems arba nedeklaruojamiems kaip Kanados kilmės, riebalų rūgščių monoalkilesteriams ir (arba) parafininiams gazoliams, gaunamiems sintetinant ir (arba) apdorojant vandeniu, neiškastinės kilmės (dažniausiai vadinamiems biodyzelinu), tiek gryniems, tiek mišiniams, kurių sudėtyje yra daugiau nei 20 % masės riebalų rūgščių monoalkilesterių ir (arba) parafininių gazolių, gaunamų sintetinant ir (arba) apdorojant vandeniu, neiškastinės kilmės, kurių KN kodai šiuo metu yra ex 1516 20 98 (TARIC kodas 1516209821), ex 1518 00 91 (TARIC kodas 1518009121), ex 1518 00 99 (TARIC kodas 1518009921), ex 2710 19 43 (TARIC kodas 2710194321), ex 2710 19 46 (TARIC kodas 2710194621), ex 2710 19 47 (TARIC kodas 2710194721), ex 2710 20 11 (TARIC kodas 2710201121), ex 2710 20 16 (TARIC kodas 2710201621), ex 3824 99 92 (TARIC kodas 3824999210), ex 3826 00 10 (TARIC kodai 3826001020, 3826001050, 3826001089) ir ex 3826 00 90 (TARIC kodas 3826009011), išskyrus gaminamiems toliau išvardytų bendrovių:

                           Šalis

                           Bendrovė

                           Papildomas TARIC kodas

                           Kanada

                           BIOX Corporation, Oukvilis, Ontarijo provincija, Kanada

                           B107

                           Kanada

                           DSM Nutritional Products Canada Inc., Dartmutas, Naujosios Škotijos provincija, Kanada

                           C114

                           Kanada

                           Rothsay Biodiesel, Gvelfas, Ontarijo provincija, Kanada

                           B108

                     Muitas, kurio taikymą reikia išplėsti, – 1 straipsnio 2 dalyje visoms kitoms bendrovėms nustatytas muitas, t. y. 237 EUR už neto toną dydžio galutinis kompensacinis muitas.
               Kompensacinis muitas mišiniams taikomas atsižvelgiant į bendrą riebalų rūgščių monoalkilesterių ir parafininių gazolių, gaunamų sintetinant ir (arba) apdorojant vandeniu, neiškastinės kilmės, kiekį pagal svorį (biodyzelino kiekį) mišinyje.

               2.   Bendrovės, nurodytos 1 dalyje, arba bendrovės, kurioms Komisija suteikė leidimą pagal 4 straipsnio 2 dalį, nuo priemonių atleidžiamos tik tuo atveju, jei valstybių narių muitinėms pateikiama galiojanti komercinė sąskaita faktūra, atitinkanti II priede išdėstytus reikalavimus. Jeigu tokia sąskaita faktūra nepateikiama, taikomas 1 dalyje nustatytas kompensacinis muitas.

            3 straipsnis

               1.   1 straipsnio 2 dalyje nustatyto galutinio kompensacinio muito taikymas išplečiamas importuojamiems Jungtinių Amerikos Valstijų kilmės riebalų rūgščių monoalkilesteriams ir (arba) parafininiams gazoliams, gaunamiems sintetinant ir (arba) apdorojant vandeniu, neiškastinės kilmės (dažniausiai vadinamiems biodyzelinu), tiek gryniems, tiek mišiniams, kurių sudėtyje yra ne daugiau kaip 20 % masės riebalų rūgščių monoalkilesterių ir (arba) parafininių gazolių, gaunamų sintetinant ir (arba) apdorojant vandeniu, neiškastinės kilmės, kurių KN kodai šiuo metu yra ex 1516 20 98 (TARIC kodas 1516209830), ex 1518 00 91 (TARIC kodas 1518009130), ex 1518 00 99 (TARIC kodas 1518009930), ex 2710 19 43 (TARIC kodas 2710194330), ex 2710 19 46 (TARIC kodas 2710194630), ex 2710 19 47 (TARIC kodas 2710194730), ex 2710 20 11 (TARIC kodas 2710201130), ex 2710 20 16 (TARIC kodas 2710201630), ex 3824 99 92 (TARIC kodas 3824999220) ir ex 3826 00 90 (TARIC kodas 3826009030).
               Kompensacinis muitas mišiniams taikomas atsižvelgiant į bendrą riebalų rūgščių monoalkilesterių ir parafininių gazolių, gaunamų sintetinant ir (arba) apdorojant vandeniu, neiškastinės kilmės, kiekį pagal svorį (biodyzelino kiekį) mišinyje.

               2.   1 straipsnio 2 dalyje išvardytoms bendrovėms nustatytos individualios muito normos taikomos, jeigu valstybių narių muitinėms pateikiama galiojanti komercinė sąskaita faktūra, atitinkanti III priede išdėstytus reikalavimus. Jeigu tokia sąskaita faktūra nepateikiama, pagal 1 straipsnio 2 dalį taikoma visoms kitoms bendrovėms nustatyta muito norma.

            4 straipsnis

               1.   Prašymai atleisti nuo muito, kurio taikymas išplėstas 2 straipsnio 1 dalimi ir 3 straipsnio 1 dalimi, pateikiami raštu viena iš oficialiųjų Europos Sąjungos kalbų ir turi būti pasirašyti prašymą teikiančio subjekto įgalioto asmens. Prašymą reikia siųsti šiuo adresu:

                           European Commission

                           Directorate-General for Trade

                           Directorate G

                           Office: Rue de la loi 170, CHAR 04/034

                           1049 Bruxelles/Brussels

                           BELGIQUE/BELGIË

                     E. paštas: TRADE-TDI-INFORMATION@ec.europa.eu

               2.   Pagal Reglamento (ES) 2016/1037 23 straipsnio 6 dalį Komisija, pasikonsultavusi su Patariamuoju komitetu, gali sprendimu leisti iš bendrovių, kurios nevengia 1 straipsniu nustatytų kompensacinių priemonių, importuojamiems produktams netaikyti muito, kurio taikymas išplėstas 2 straipsnio 1 dalimi ir 3 straipsnio 1 dalimi.

            5 straipsnis
            Tais atvejais, kai prekės prieš patekimą į laisvą apyvartą buvo sugadintos ir todėl faktiškai sumokėta ar mokėtina kaina proporcingai paskirstoma tam, kad būtų galima nustatyti muitinę vertę pagal Komisijos įgyvendinimo reglamento (ES) 2015/2447 (52) 131 straipsnio 2 dalį, 1, 2 ir 3 straipsniuose nustatyta kompensacinio muito suma sumažinama procentine dalimi, atitinkančia faktiškai sumokėtos ar mokėtinos kainos proporcingą paskirstymą.
            Jeigu nenurodyta kitaip, taikomos galiojančios muitus reglamentuojančios nuostatos.

            6 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. liepos 29 d.

                  Komisijos vardu

                  Pirmininkė

               Ursula VON DER LEYEN

            (1)  OL L 176, 2016 6 30, p. 55.

            (2)  2009 m. liepos 7 d. Tarybos reglamentas (EB) Nr. 598/2009, kuriuo nustatomas galutinis kompensacinis muitas ir laikinojo muito, nustatyto importuojamam Jungtinių Amerikos Valstijų kilmės biodyzelinui, galutinis surinkimas (OL L 179, 2009 7 10, p. 1).

            (3)  2011 m. gegužės 5 d. Tarybos įgyvendinimo reglamentas (ES) Nr. 443/2011, kuriuo galutinio kompensacinio muito, nustatyto Reglamentu (EB) Nr. 598/2009 importuojamam Jungtinių Amerikos Valstijų kilmės biodyzelinui, taikymas išplečiamas iš Kanados siunčiamam importuojamam biodyzelinui, deklaruotam kaip Kanados kilmės arba ne, ir galutinio kompensacinio muito, nustatyto Reglamentu (EB) Nr. 598/2009, taikymas išplečiamas importuojamiems biodyzelino mišiniams, kuriuose Jungtinių Amerikos Valstijų kilmės biodyzelinas sudaro 20 % arba mažiau masės, ir baigiamas tyrimas dėl iš Singapūro siunčiamo importuojamo biodyzelino (OL L 122, 2011 5 11, p. 1).

            (4)  2015 m. rugsėjo 14 d. Komisijos įgyvendinimo reglamentas (ES) 2015/1519, kuriuo, pagal Tarybos reglamento (EB) Nr. 597/2009 18 straipsnį atlikus priemonių galiojimo termino peržiūrą, importuojamam Jungtinių Amerikos Valstijų kilmės biodyzelinui nustatomi galutiniai kompensaciniai muitai (OL L 239, 2015 9 15, p. 99).

            (5)  2016 m. balandžio 29 d. Komisijos įgyvendinimo reglamentas (ES) 2016/675, kuriuo iš dalies keičiamas Įgyvendinimo reglamentas (ES) 2015/1519, kuriuo, pagal Tarybos reglamento (EB) Nr. 597/2009 18 straipsnį atlikus priemonių galiojimo termino peržiūrą, importuojamam Jungtinių Amerikos Valstijų kilmės biodyzelinui nustatomi galutiniai kompensaciniai muitai (OL L 116, 2016 4 30, p. 27).

            (6)  Pranešimas apie artėjančią tam tikrų kompensacinių priemonių galiojimo pabaigą (OL C 18, 2020 1 20, p. 19).

            (7)  2016 m. birželio 8 d. Europos Parlamento ir Tarybos reglamentas (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (OL L 176, 2016 6 30, p. 21).

            (8)  Pranešimas apie kompensacinių priemonių, taikomų importuojamam Jungtinių Amerikos Valstijų kilmės biodyzelinui, galiojimo termino peržiūros inicijavimą (OL C 303, 2020 9 14, p. 7).

            (9)  Tron dokumentas t21.000417.

            (10)  Pranešimas dėl COVID-19 protrūkio poveikio antidempingo ir antisubsidijų tyrimams (OL C 86, 2020 3 16, p. 6).

            (11)  2009 m. kovo 11 d. Komisijos reglamentas (EB) Nr. 193/2009, kuriuo importuojamam Jungtinių Amerikos Valstijų kilmės biodyzelinui nustatomas laikinasis antidempingo muitas (OL L 67, 2009 3 12, p. 22).

            (12)  Nustatyta 2005 m. 2004 m. Amerikos darbo vietų kūrimo akto 302 straipsniu (Viešoji teisė 108–357); taikymas pratęstas 2005 m. Energetikos politikos akto 1344 straipsniu (Viešoji teisė 109–58).

            (13)  Žr. 2008 m. Energetikos gerinimo ir plėtojimo akto 202 skirsnio a punktą (Viešoji teisė 110–343, B dalis).

            (14)  2019 m. gruodžio 20 d. Viešoji teisė, Tolesnių konsoliduotų asignavimų aktas, 2020 m., 121 skirsnis.

            (15)  Nustatyta 2005 m. 2004 m. Amerikos darbo vietų kūrimo akto 302 straipsniu (Viešoji teisė 108–357); taikymas pratęstas 2005 m. Energetikos politikos akto 1344 straipsniu (Viešoji teisė 109–58).

            (16)  Žr. 2008 m. Energetikos gerinimo ir plėtojimo akto 202 skirsnio a punktą (Viešoji teisė 110–343, B dalis).

            (17)  2019 m. gruodžio 20 d. Viešoji teisė 116-94, Tolesnių konsoliduotų asignavimų aktas, 2020 m., 121 skirsnis.

            (18)  JAV teisėje terminas „agrobiodyzelinas“ apibrėžtas kaip biodyzelinas, gautas tik iš grynų aliejų, įskaitant esterius, gautus iš kukurūzų, sojų, saulėgrąžų sėklų, medvilnės sėklų, sareptinių bastučių, balžų, rapsų, dygminų, sėmenų, ryžių sėlenų, garstyčių sėklų ir judrų, taip pat gyvūninių riebalų. (JAV kodekso 26 antraštinės dalies 40A skirsnio d punkto 2 papunktis).

            (19)  https://www.law.cornell.edu/uscode/text/26/40A

            (20)  Žr. prašymo atlikti peržiūrą 3.1.1.1. ir 3.1.1.2. skirsnius.

            (21)  2005 m. Energetikos politikos akto 1345 straipsnis (Viešoji teisė 109–58); iš dalies pakeistas 2008 m. Energetikos gerinimo ir plėtojimo aktu (Viešoji teisė 110–343, B dalis), 202–203 straipsniai; galiojimas pratęstas 2010 m. Mokesčio lengvatų, nedarbo draudimo pakartotinio leidimo ir darbo vietų kūrimo aktu (Viešoji teisė 111–312), §701.

            (22)  Žr. 2008 m. Energetikos, gerinimo ir plėtojimo akto 202 skirsnio a punktą (Viešoji teisė 110–343, B dalis).

            (23)  Žr. prašymo atlikti peržiūrą 3.1.1.3 skirsnį.

            (24)  2013 m. sausio 2 d. Amerikos mokesčių mokėtojų lengvatų aktas (Viešoji teisė 112–240, 701 straipsnio f punkto 4 papunktis).

            (25)  2014 m. vasario 7 d. Žemės ūkio aktas (Viešoji teisė 113–79, 9005 straipsnio 2 dalis.

            (26)  2018 m. Žemės ūkio gerinimo aktas (Viešoji teisė 115–334, 9005 straipsnio 2 dalies B punktas).

            (27)  Žr. JAV kodekso Federalinių teisės aktų kodekso 7 antraštinės dalies 428.102 dalį „Įgyvendinimo taisyklių terminų apibrėžtys“: „Dyzelinui prilygstantys iš atsinaujinančiosios biomasės, įskaitant aliejų ir gyvūninius riebalus, gauti degalai“. Apibrėžtis „iš atliekų, įskaitant pasėlių atliekas, kitas augalų atliekas, gyvūnų atliekas, maisto atliekas ir sodų bei daržų atliekas, gauti biodegalai“ galėtų būti taikoma ir biodyzelino gamybai.

            (28)  https://www.rd.usda.gov/sites/default/files/fact-sheet/508_RD_FS_RBS_AdvancedBioFuel.pdf

            (29)  Britų šilumos kiekio vienetas (BTU arba Btu) – energijos matavimo vienetas, prilygstantis maždaug 1055 džauliams.

            (30)  Žr. prašymo atlikti peržiūrą 3.1.1.4 skirsnį.

            (31)  Žr. prašymo atlikti peržiūrą 3.2.1 skirsnį.

            (32)  Prašymas atlikti peržiūrą (suinteresuotosioms šalims susipažinti skirta versija), kurį 2020 m. birželio 11 d. Sąjungos gamintojų, kurie pagamina daugiau nei 25 % viso biodyzelino Sąjungoje, vardu pateikė Europos biodyzelino taryba (EBB arba pareiškėjas), 102 konstatuojamoji dalis, p. 21.

            (33)  Žr. prašymo atlikti peržiūrą 3.2.2 skirsnį.

            (34)  Žr. prašymo atlikti peržiūrą 3.1.2.1 skirsnį.

            (35)  https://revenue.ky.gov/Business/Pages/Biodiesel-Tax-Credit.aspx

            (36)  Žr. prašymo atlikti peržiūrą 3.1.2.2 skirsnį.

            (37)  Teksaso žemės ūkio kodekso 16 skyriaus 16.006 skirsnio b punktas.

            (38)  Žr. prašymo atlikti peržiūrą 3.1.2.3 skirsnį.

            (39)  Schemų taikymas pratęstas 2005 m. Energetikos politikos akto 1344 straipsniu (Viešoji teisė 109–58); schemos iš dalies pakeistos 2008 m. Energetikos gerinimo ir plėtojimo akto (Viešoji teisė 110–343, B dalis) 202 ir 203 straipsniais.

            (40)  2019 m. gruodžio 20 d. Tolesnių konsoliduotų asignavimų aktas (Viešoji teisė 116–94).

            (41)  Žr. prašymo atlikti peržiūrą 3.1.1.1 skirsnio 50 konstatuojamąją dalį.

            (42)  Suvartojimas grindžiamas ES 27 duomenimis, pašalinus su Jungtine Karalyste susijusius duomenis.

            (43)  Importo apimtis grindžiama ES 27 duomenimis, pašalinus su Jungtine Karalyste susijusius duomenis.

            (44)  Importas iš trečiųjų šalių grindžiamas ES 27 duomenimis, pašalinus duomenis, susijusius su Jungtine Karalyste kaip valstybe nare, bet įtraukus duomenis, susijusius su Jungtine Karalyste kaip trečiąja šalimi.

            (45)  Makroekonominiai duomenys buvo grindžiami ES 27 duomenimis, išbraukus Jungtinės Karalystės duomenis.

            (46)  JAV ŽŪD, Biofuels Annual report (GAIN report), 2020 m. birželio 29 d.

            (47)  Mikroekonominiai rodikliai grindžiami ES 28 duomenimis, įskaitant Jungtinę Karalystę. Remiantis maža atrinktų Sąjungos gamintojų pardavimo Jungtinėje Karalystėje apimtimi (apie 1,1 % tų gamintojų vidutinio pardavimo ES per PTL), su Jungtine Karalyste susijusių sandorių poveikis išvadoms dėl žalos būtų minimalus, todėl naudojant ES 27 duomenis išvados dėl materialinės žalos nebūtų pasikeitusios.

            (48)  2007 m. balandžio 1 d.–2008 m. kovo 31 d.

            (49)  2016 m. balandžio 29 d. Komisijos įgyvendinimo reglamentas (ES) 2016/675, kuriuo iš dalies keičiamas Įgyvendinimo reglamentas (ES) 2015/1519, kuriuo, pagal Tarybos reglamento (EB) Nr. 597/2009 18 straipsnį atlikus priemonių galiojimo termino peržiūrą, importuojamam Jungtinių Amerikos Valstijų kilmės biodyzelinui nustatomi galutiniai kompensaciniai muitai (OL L 116, 2016 4 30, p. 27).

            (50)  2016 m. birželio 8 d. Europos Parlamento ir Tarybos reglamentas (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (OL L 176, 2016 6 30, p. 21).

            (51)  2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018 7 30, p. 1).

            (52)  2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).

            I PRIEDAS

                        Bendrovės pavadinimas

                        Miestas

                        Papildomas TARIC kodas

                        AC & S Inc.

                        Nitro

                        A941

                        Alabama Clean Fuels Coalition Inc.

                        Birmingamas

                        A940

                        American Made Fuels, Inc.

                        Kantonas

                        A940

                        Arkansas SoyEnergy Group

                        De Vitas

                        A940

                        Arlington Energy, LLC

                        Mansfildas

                        A940

                        Athens Biodiesel, LLC

                        Atensas

                        A940

                        Beacon Energy

                        Klibernas

                        A940

                        Biodiesel of Texas, Inc.

                        Dentonas

                        A940

                        BioDiesel One Ltd

                        Sadingtonas

                        A940

                        BioPur Inc.

                        Betlehemas

                        A941

                        Buffalo Biodiesel, Inc

                        Tonavanda

                        A940

                        BullDog BioDiesel

                        Elenvudas

                        A940

                        Carbon Neutral Solutions, LLC

                        Moldinas

                        A940

                        Central Iowa Energy LLC

                        Niutonas

                        A940

                        Chesapeake Custom Chemical Corp.

                        Ridžvėjus

                        A940

                        Community Fuels

                        Stoktonas

                        A940

                        Delta BioFuels Inc.

                        Načezas

                        A940

                        Diamond Biofuels

                        Mazonas

                        A940

                        Direct Fuels

                        Julesas

                        A940

                        Eagle Creek Fuel Services, LLC

                        Baltimorė

                        A940

                        Earl Fisher Bio Fuels

                        Česteris

                        A940

                        East Fork Biodiesel LLC

                        Algona

                        A940

                        ECO Solutions, LLC

                        Čatsvertas

                        A940

                        Ecogy Biofuels LLC

                        Talsa

                        A940

                        ED&F Man Biofuels Inc.

                        Naujasis Orleanas

                        A940

                        Freedom Biofuels Inc.

                        Madisonas

                        A940

                        Freedom Fuels LLC

                        Meison Sitis

                        A941

                        Fuel & Lube, LLC

                        Ričmondas

                        A940

                        Fuel Bio

                        Elizabetas

                        A940

                        FUMPA Bio Fuels

                        Redvud Folsas

                        A940

                        Galveston Bay Biodiesel LP (BioSelect Fuels)

                        Hjustonas

                        A940

                        GeoGreen Fuels LLC

                        Hjustonas

                        A940

                        Georgia Biofuels Corp.

                        Loganvilis

                        A940

                        Green River Biodiesel, Inc.

                        Maundvilis

                        A940

                        Griffin Industries Inc.

                        Kold Springas

                        A940

                        High Plains Bioenergy

                        Gaimonas

                        A940

                        Huish Detergents Inc.

                        Solt Leik Sitis

                        A940

                        Incobrasa Industries Ltd.

                        Džilmanas

                        A940

                        Independence Renewable Energy Corp.

                        Perdu Hilis

                        A940

                        Indiana Flex Fuels

                        La Portas

                        A940

                        Innovation Fuels Inc.

                        Niuarkas

                        A940

                        Integrity Biofuels

                        Moristaunas

                        A941

                        Iowa Renewable Energy LLC

                        Vašingtonas

                        A940

                        Johann Haltermann Ltd.

                        Hjustonas

                        A940

                        Lake Erie Biofuels LLC

                        Eris

                        A940

                        Leland Organic Corporation

                        Lilandas

                        A940

                        Louis Dreyfus Agricultural Industries LLC

                        Kleipulas

                        A940

                        Louis Dreyfus Claypool Holdings LLC

                        Kleipulas

                        A940

                        Middle Georgia Biofuels

                        Ist Dublinas

                        A940

                        Middletown Biofuels LLC

                        Blersvilis

                        A940

                        Musket Corporation

                        Oklahoma Sitis

                        A940

                        Natural Biodiesel Plant LLC

                        Heitis

                        A941

                        New Fuel Company

                        Dalasas

                        A940

                        North Mississippi Biodiesel

                        Niu Olbanis

                        A940

                        Northern Biodiesel, Inc.

                        Ontarijas

                        A940

                        Northwest Missouri Biofuels, LLC

                        Sent Džozefas

                        A940

                        Nova Biofuels Clinton County LLC

                        Klintonas

                        A940

                        Nova Biosource

                        Seneka

                        A940

                        Organic Fuels Ltd.

                        Hjustonas

                        A940

                        Owensboro Grain Company LLC

                        Ovensboras

                        A940

                        Paseo Cargill Energy, LLC

                        Kanzas Sitis

                        A940

                        Peach State Labs Inc.

                        Romas

                        A940

                        Perihelion Global, Inc.

                        Opas

                        A940

                        Philadelphia Fry-O-Diesel Inc.

                        Filadelfija

                        A940

                        Piedmont Biofuels Industrial LLC

                        Pitsboras

                        A941

                        Pinnacle Biofuels, Inc.

                        Krosetas

                        A940

                        PK Biodiesel

                        Vudstokas

                        A940

                        Pleasant Valley Biofuels, LLC

                        Amerikan Folsas

                        A940

                        Prairie Pride

                        Dirfildas

                        A941

                        RBF Port Neches LLC

                        Hjustonas

                        A940

                        Red Birch Energy, Inc.

                        Basetas

                        A940

                        Red River Biodiesel Ltd.

                        Niu Bostonas

                        A940

                        REG Ralston LLC

                        Rolstonas

                        A940

                        Renewable Energy Products, LLC

                        Santa Fe Springsas

                        A940

                        Riksch BioFuels LLC

                        Krofordsvilis

                        A940

                        SAFE Renewable Corp.

                        Konrou

                        A940

                        Sanimax Energy Inc.

                        De Forestas

                        A940

                        Seminole Biodiesel

                        Beinbridžas

                        A940

                        Southeast BioDiesel LLC

                        Šarlotė

                        A941

                        Soy Solutions

                        Milfordas

                        A940

                        SoyMor Biodiesel LLC

                        Albert Li

                        A940

                        Stepan Company

                        Nortfildas

                        A941

                        Sunshine BioFuels, LLC

                        Kamila

                        A940

                        TPA Inc.

                        Vorenas

                        A940

                        Trafigura AG

                        Stamfordas

                        A940

                        U.S. Biofuels Inc.

                        Romas

                        A940

                        United Oil Company

                        Pitsbergas

                        A940

                        Valco Bioenergy

                        Harlingenas

                        A940

                        Vanguard Synfuels, LLC

                        Polokas

                        A940

                        Vitol Inc.

                        Hjustonas

                        A940

                        Walsh Bio Diesel, LLC

                        Mostonas

                        A940

                        Western Dubque Biodiesel LLC

                        Farlis

                        A940

                        Western Iowa Energy LLC

                        Vol Leikas

                        A940

                        Western Petroleum Company

                        Iden Preris

                        A940

                        Yokaya Biofuels Inc.

                        Jukaja

                        A941

            II PRIEDAS
            1 straipsnio 3 dalyje arba 2 straipsnio 2 dalyje nurodytoje galiojančioje komercinėje sąskaitoje faktūroje turi būti komercinę sąskaitą faktūrą išdavusio subjekto atstovo pasirašyta tokios formos deklaracija:

                        —

                        komercinę sąskaitą faktūrą išdavusio subjekto atstovo vardas, pavardė ir pareigos;

                        —

                        deklaracijos tekstas: „Patvirtinu, kad (kiekis) šioje sąskaitoje faktūroje nurodytų riebalų rūgščių monoalkilesterių ir (arba) parafininių gazolių, gaunamų sintetinant ir (arba) apdorojant vandeniu, neiškastinės kilmės (dažniausiai vadinamų biodyzelinu), tiek grynų, tiek mišinių, kurių sudėtyje yra daugiau kaip 20 % masės riebalų rūgščių monoalkilesterių ir (arba) parafininių gazolių, gaunamų sintetinant ir (arba) apdorojant vandeniu, neiškastinės kilmės [papildomas TARIC kodas], parduodamų eksportuoti į Europos Sąjungą, [nagrinėjamosios (-ųjų) šalies (-ių) pavadinimas (-ai)] pagamino [bendrovės pavadinimas ir adresas]. Patvirtinu, kad šioje sąskaitoje faktūroje pateikta informacija yra išsami ir teisinga.“

            III PRIEDAS
            3 straipsnio 2 dalyje nurodytoje galiojančioje komercinėje sąskaitoje faktūroje turi būti komercinę sąskaitą faktūrą išdavusio subjekto atstovo pasirašyta tokios formos deklaracija:

                        —

                        komercinę sąskaitą faktūrą išdavusio subjekto atstovo vardas, pavardė ir pareigos;

                        —

                        deklaracijos tekstas: „Patvirtinu, kad (kiekis) šioje sąskaitoje faktūroje nurodytų riebalų rūgščių monoalkilesterių ir (arba) parafininių gazolių, gaunamų sintetinant ir (arba) apdorojant vandeniu, neiškastinės kilmės (dažniausiai vadinamų biodyzelinu), tiek grynų, tiek mišinių, kurių sudėtyje yra ne daugiau kaip 20 % masės riebalų rūgščių monoalkilesterių ir (arba) parafininių gazolių, gaunamų sintetinant ir (arba) apdorojant vandeniu, neiškastinės kilmės [papildomas TARIC kodas], parduodamų eksportuoti į Europos Sąjungą, Jungtinėse Amerikos Valstijose pagamino [bendrovės pavadinimas ir adresas]. Patvirtinu, kad šioje sąskaitoje faktūroje pateikta informacija yra išsami ir teisinga.“